பில்லா பாண்டி விமர்சனம்

தங்கமுகையதீன்

வில்லன் கதாபாத்திரத்திலேயே நடித்துவந்த ஆர்.கே. சுரேஷ் இந்தப்படத்தில் கதாநாயகனாக நடித்துள்ளார். கதாநாயகனுக்குறிய அனைத்து அம்சங்க ளையும் இதுவரை மறைத்து வைத்துக் கொண்டு, வில்லனாக நடித்தது எப்படி என்று எண்ணிப்பார்க்க முடியவில்லை. ஆர்கே சுரேஷ், இப்படத்தில் தனது வெள்ளை மனதை வெளிப்படுத்தி மடைதிறந்த வெள்ளம் போல் பாய்தோட செய்திருக்கிறார். அவரது நிஜவாழ்க்கையில் அவரின் வெட்டருவா மீசைக்குள் விழிநீர் தேங்கி கிடக்கிறது. அது மற்றவர்களுக்குத் தெரியாமலிருக்க தனது புன்சிரிப்பால் மறைத்தக் கொள்கிறார் என்பதை அவரின் உற வினர்களுக்கும் நெருங்கிய நண்பர்களுக்கும் மட்டும்தான் தெரியும். சரி இனி கதைக்கு வருவோம்.

மதுரையில் பில்லா பாண்டி (ஆர்.கே.சுரேஷ்) கட்டிடத் தொழிலாளி. இவர் நடிகர் அஜித்தின் தீவிர ரசிகர். அதனால் பில்லா படம் திரைக்கு வந்ததுமுதல் தனது பாண்டி என்ற பெயரை பில்லா பாண்டி என்று (கடப்பிதழ் உள்பட) மாற்றி வைத்துக் கொள்கிறார். கட்டிட மேஸ்திரி தொழில் வரும் வருமானத்தை எல்லாம் அஜீத் ரசிகர் மன்றம் மூலமாக ஏழைகளுக்கு உதவிகள் செய்து வருகிறார். தன்னுடைய முறைப் பெண்ணான சாந்தினியும் ஆர்.கே.சுரேஷும் காதலிக்கிறார்கள். பில்லா பாண்டி வசிக்கும் ஊரில் சங்கிலி முருகனும் வசிக்கிறார். சங்கிலி முருகனின் மகள் சென்னையில் வசிக்கிறார். தனது சொந்த கிராமத்தில் ஒரு வீடு கட்ட வேண்டும் என்ற ஆசையை தனது தந்தை சங்கிலி முருகனிடம் தெரிவிக்கிறார். அதனால் பில்லா பாண்டியிடம் வீடு கட்டும் பொறுப்பை ஒப்படைக்கிறார் சங்கிலி முருகன்.

வீட்டுக்கு நிலை வைக்கும்போது சென்னையிலிருந்து சங்கிலி முருகனின் பேத்தி இந்துஜா வருகிறார். பில்லா பாண்டியின் நற்குணங்களை நேரில் பார்த்த இந்துஜாவுக்கு, பில்லா பாண்டியின் மீது ஒருதலைக் காதல் ஏற்படுகிறது. வீடு கட்டி முடிந்தவுடன் கிரகப்பிரவேசத்திற்கு வரும் இந்துஜாவின் பெற்றோர்கள், தனது மகளுக்கு தனது நண்பனின் மகனை திருமணத்திற்கு நிச்சயக்கிறார். ஆனால் இந்துஜா இதற்கு எதிர்ப்பு தெரிவித்து, நான் பில்லா பாண்டியை காதலிக்கிறேன் அவரைத்தான் திருமணம் செய்து கொள்வேன் என்று கூறுகிறார். அப்போதுதான் இந்துஜா தன்னை காதலிக்கும் விஷயமும் பில்லா பாண்டிக்கு தெரிய வருகிறது. இதை அறியாத இந்துஷாவின் தந்தை, பில்லா பாண்டியை அடித்து கிரகப்பிரவேச வீட்டிலிருந்து வெளியேற்றுகிறார். உடனே தனது மகளையும் மனைவியையும் அழைத்துக் கொண்டு காரில் சென்னைக்கு புறப்படுகிறார். போகின்ற வழியில் ஏற்படும் கார் விபத்தில் இந்துஜாவைத் தவிர மற்றவர்கள் அனைவரும் இறந்து விடுகிறார்கள். இந்துஜாவுக்கு தலையில் பலமான அடிபட்டதால் கடந்த கால நினைவுகளை இழக்கிறார். 7 வயது வரை உள்ள நினைவுகள் மட்டுமே அவருக்கு நினைவிருக்கிறது.

பேத்தியின் வைத்திய செலவுக்காக புதியதாக கட்டிய வீட்டையும் விற்றுவிடுகிறார் சங்கிலி முருகன். நோய் குணமாகது என்று டாக்டர்கள் தெரி வித்ததால் கவலையிலேயே இறந்தும் விடுகிறார். இதை கேள்விப்பட்ட பில்லா பாண்டி தன்னை காதலித்த இந்துஜா இப்போது 7 வயது குழந்தை தனத்தோடு தன்னந்தனியாக இருப்பதை அறிந்து அவளை தனது வீட்டுக்கே கூட்டிக்கொண்டு வருகிறார். இதற்கு கிராமமக்கள் எதிர்ப்பு தெரிவிக்கிறார்கள். இந்துஜாவின் வைத்திய செலவுக்காக தனது வீட்டையும் வீற்றுவிடுகிறார் பில்லா பாண்டி. அதனால் ஊருக்கு வெளியே ஒரு குடிசை கட்டி அதில் இந்து ஜாவை குழந்தையை பராமரிப்பதுபோல் பராமரித்துவருகிறார். காமவெறியர்களிடமிருந்து புத்தி சுவாதீனம் இல்லாத இந்துஜாவை எப்படி காப்பாற்று கிறார். தான் காதலித்த சாந்தினி என்ன ஆனாள், இந்துஜாவுக்கு சுயநினைவு வந்ததா என்பதை வெள்ளித்திரை விளக்குகிறது.

ஆர்.கே. சுரேஷ் வில்லனுக்கு பொருத்தமானவர் என்றால் அதைவிட கதாநாயகனுக்கும் பொருத்தமானவர் என்பதை பில்லா பாண்டி படம் நிரூபிக்கிறது. அமைதி காக்க வேண்டிய இடத்தில் அமைதியும், அடிதடிக்கு இறங்க வேண்டிய இடத்தில் அபாரமாகவும் நடித்திருக்கிறார்.

அழகான கதையை தேர்ந்தெடுத்து கலகலப்பாகவும் கண் கலங்கவும் வைத்திருக்கிறார் இயக்குநர் ராஜ் சேதுபதி.


ஸ்ரீ சத்ய பாபாவின் அருள் மொழிகள்

ஒரே மதம் - அதுவே அன்பு ஒரே மொழி - இதயத்தின் மொழி ஒரே ஜாதி - மனித ஜாதி ஒரே சட்டம்-கர்மவினை சட்டம் ஒரே தெய்வம்-எங்கும் வியாபித் திருப்பவரே அவர் எந்த ஒரு நம்பிக்கையையும் குலைக்கவோ அல்லது சீர்திருத்தவோ நான் வரவில்லை. ஆனால், ஒவ்வொருவருக் குள்ளும் இருக்கும் அவரது மத நம்பிக் கையை நிரூபிக்கவே வந்துள்ளேன். இதனால் ஒரு கிறிஸ்தவர் சிறந்த கிறிஸ்தவராகவும், ஒரு முஸ்லிம் சிறந்த முஸ்லிமாகவும், ஒரு இந்து சிறந்த இந்துவாகவும் இயலும். கல்வியின் முடிவே நன்னடத்தை அறிள் முடிவே அன்பு கலாசாரத்தின் முடிவு பூரணத்துவம் ஞானத்தின் முடிவு மோட்சம் (விடுதலை) கோட்பாடுகளற்ற அரசியலும், நன்னடத் தையற்ற கல்வியறிவும், மனிதாபிமானமற்ற விஞ்ஞானமும், நாணயமற்ற பொருளாதாரமும், பிரயோஜனமற்றது மட்டுமல்ல, அவை ஆபத்தானவையும் கூட வாழ்க்கை ஒரு சவால்; அதை எதிர்கொள். வாழ்க்கை ஒரு கனவு; அதை உணர்ந்து கொள். வாழ்க்கை ஒரு விளையாட்டு; அதை மகிழ்ச்சியுடன் விளையாடு. வாழ்க்கை அன்புமயமானது; அதை அனுபவி மொழி, மதம், இனம், தேசம் போன்ற குறுகிய எண்ணங்களுக்கு மனதில் இடம் கொடுக்காதீர்கள். நாம் அனைவரும் இரைவனது குழந்தைகள் என்று உயர்ந்த மனப்பாங்கை வளர்த்துக் கொள்ளுங்கள். நீங்கள் விரும்பியபடி, இறைவனை எந்த உருவத்திலும் வணங்கலாம், ஆனால், இறைவன் ஒருவனே என்பதை கவனத்தில் கொள்ளுங்கள். அன்பைப் பெருக்கி, ஒற்றமையை வளர்த்துக் கொள்ளுங்கள். ஒவ்வொரு நாடும் இறைவனது மாபெரும் மாளிகையின் ஒரு அறைதான்.


தமிழ்ப்பள்ளிகளில் திருக்குறளை கட்டாயப் பாடமாக்க வேண்டும்: மு. வரதராசு

தமிழ்ப்பள்ளிகளில் தமிழ் மாணவர்கள் சமயத்தால் வேறுபட்டி ருந்தாலும் கிறிஸ்துவ, இஸ்லாமிய மாணவர்களும் குறைந்த எண்ணிக்கையில் சேர்ந்து பல்லாண்டு களாக படித்து வருகிறார்கள். படித்து வருவதை இந்த நாடே அறியும். உண்மைகள் இப்படியிருக்க தமிழ்ப் பள்ளிகளில் இந்து சமயக் கல்வியை கட்டாயப் பாடமாக்க கோரிக்கை வைப்பது அறிவு பூர்வமானதாகவும் நியாயமானதாகவும் தெரியவில்லை . சமயக் கல்வியை அறிமுகப்படுத்து வதற்கு முன் சில சட்டப் பிரச்சினை களை கவனத்தில் கொள்வது நல்லது.

மலேசியா மதச் சார்பற்ற நாடு. அதுபோலவே மெர்டேகா ஒப்பந்தமுமாகும். கூட்டரசு அரசியல் சாசனம் மிகுந்த கவனத்துடன், சிந்திக்கப்பட்டு, பேச்சுவார்த்தை நடத்தப்பட்டு தயாரிக்கப்பட்ட ஒரு பத்திரமாகும். 1956 இல் முதலாவது பிரதமர் துங்கு அப்துல் ரஹ்மான் நாட்டின் சுதந்திரத்திற்காக பேச்சுவார்த்தை நடத்த மெர்டேகா தூதுக் குழுவுக்கு தலைமையேற்று லண்டனுக்குச் சென்றார். அந்த பேச்சு வார்த்தைகளில் மலாய் ஆட்சியாளர்களின் நான்கு பேராளர்களும் அன்றைய கூட்டணி அரசாங்கத்தின் நான்கு பேராளர்களும் பிரிட்டிஷ் அரசாங்கத்தின் பேராளர்களும் கலந்து கொண்டனர்.

சுதந்திர மலாயாவுக்கு அரசியல் சாசனத்தை வரைய ரீட் கமிஷன் அப்போது நியமிக்கப்பட்டது. அந்த கமிஷன் மலாயாவில் 118 கூட்டங் களை நடத்தியது. நாட்டின் பல தரப்பு மக்களையும் அமைப்புகளையும் சந்தித்து 131 மகஜர்களை பெற்றது.

அன்றைய கூட்டணி கட்சி சமர்ப்பித்த மகஜரில் இடம் பெற்றுள்ள ஆலோசனைகளின் விளைவே அந்த நல்லிணக்கங்களாகும்.

மலாயாவில் சமயம் இஸ்லாமாக இருக்கலாம். இந்தக் கோட்பாடு கடைபிடிக்கப்படும் போது முஸ்லிம் அல்லாதவர்கள் கடைபிடிக்கும் சொந்த மதங்களுக்கு விரோதமான சூழ்நிலையை அது புகுத்தக் கூடாது. அது போலவே தமிழ்ப்பள்ளிகளில் இந்து சமயக் கல்வி கட்டாயப் பாடமாக்கக் கூடாது.

கூட்டணி கட்சி, மலாயா ஒரு மதச் சார்பற்ற நாடு என்பதை தொடர்ந்து நிலைநாட்டி வந்தது. அதைத் தொடர்ந்து 1957 ஜூன் மாதத்தில் பிரிட்டிஷ் அரசாங்கம் வெள்ளை அறிக்கை ஒன்றை வெளியிட்டது. மலாயா கூட்டரசு ஒரு மதச் சார்பற்ற நாடு என்ற நடப்பு நிலை வகையிலும் பாதிக்கக் கூடாது என்பதை அந்த வெள்ளை அறிக்கை உறுதிப்படுத்தியது.

அதன் பின்னர் துங்கு அப்துல் ரஹ்மானும் மதிப்புமிக்க கல்வி மான்களும் நம் நாட்டின் உச்ச நீதிமன்றமும் 1988 இல் நமது நாடு மதச் சார்பற்ற நாடு என்பதனையும் இஸ்லாமிய நாடு அல்ல என்பதையும் வலியுறுத்துகிறது. கடந்த 40 ஆண்டுகளாக (2001 வரை) யாரும் மலேசியாவை ஒரு இஸ்லாமிய நாடாக முன் மொழிந்ததில்லை என்று வழக்கறிஞர் மன்றம் தமது அறிக்கையை பத்திரிகை மூலமாக மக்களுக்கு அறிவிப்பு செய்திருக்கிறது.

உண்மைகள் இப்படியிருக்க, தமிழ்ப்பள்ளிகளில் ஏறக்குறைய 80 விழுக்காட்டினருக்கும் அதிகமான மாணவர்கள் இந்துக்கள் என மலேசிய இந்து தர்ம மாமன்ற அறிக்கையில் (பத்திரிகை செய்தியில்) காணப்படுகின்றது. மீதமுள்ள 20 விழுக்காட்டினர் எந்த சமயத்தை சார்ந்தவர்கள் என விளக்கம் தரவில்லை. தமிழ்ப்பள்ளிகளில் 80 விழுக்காட்டினர் தமிழ் மாணவர்கள் படிப்பதால் அவர்களுக்கு இந்து சமயக் கல்வி கட்டாயப் பாடமாக்க வேண்டுமென அறிக்கை வெளியிடும் மலேசிய இந்து தர்ம மாமன்றம் தமிழ்ப் பள்ளிகளில் படிக்கும் தமிழ் மாணவர்களை தவிர்த்து மற்ற சமூக தமிழ் மாணவர்கள் எந்த சமய நூலை படிக்க வேண்டுமென கோரிக்கைகளை முன்வைக்க தயங்குவது ஏன்?

தமிழ்ப்பள்ளிகளில் இந்து சமயக் கல்வி கட்டாயப் பாடமாக்க கோரிக்கை வைக்கும் மலேசிய இந்து தர்ம மாமன்ற பொறுப்பாளர்கள் தமிழ்ச் சமூகத்துக்கு வழிகாட்டியாகவும் ஒழுக்க நெறிமுறைகளை, பண்பாட்டுக் கொள்கைகளை எடுத்துரைக்கும் திருக்குறளை முன் வைக்காதது ஏன்? தமிழ்ப்பள்ளிகளில் போதிக்க ஏன் முன்வருவதில்லை ? திருக்குறளின் பெருமைகளை சற்று உற்று நோக்குவோம். பல நூற்றாண்டு களுக்கு முன்னர் தோன்றிய திருக்குறளில் இன்றைய கல்விச் சிந்தனையாளர்களின் கருத்துகள் எவ்வாறு உள்வாங்கப்பட்டுள்ளது என்பதை இந்நூல் அழகுற எடுத்துக் காட்டுகின்றது.

இன்று யுனெஸ்கோ அறிக்கையில் முன்வைக்கப்பட்ட கல்வியின் தூண்களாக அறிதலுக்காக கற்றல் எனும் விடயம் திருக்குறளில் கல்வி, கல்லாமை, கேள்வி, அறிவுடைமை எனும் அதிகாரங்களில் முன்வைக்கப் பட்டுள்ளதையும் செயலாற்றலுக்காக கற்றல் எனும் இரண்டாவது விடயம் திருக்குறளில் வினைநுட்பம், காலமறிதல், வினைசெயல்வகை போன்ற அதிகாரங்களில் வெளிக்கொணர்ந்துள்ளது பற்றியும் சேர்ந்து வாழக் கற்றல் எனும் மூன்றாவது விடயம் திருக்குறளில் வாழ்க்கை துணை நலம், இல்லறம், மக்கள் பேறு, அன்புடைமை முதலிய அதிகாரங்களில் வெளிக் கொணர்ந்துள்ளது பற்றியும் வாழ்வதற்காக கற்றல் எனும் நான்காவது விடயம் மக்கட் பண்பு நலம் எனும் அதிகாரத்தில் எவ்வாறு சிறப்பாக கொணர்ந்துள்ளது என்பது பற்றியும் ஆய்வு நிலையில் நின்று வெளிப்படுத்தி யிருப்பது சிறப்பானதாகும்.

இங்கு சமூக மாற்றச் சிந்தனையாளர்கள், செயற்பாட்டாளர்கள் மாற்றுக் கல்விக்கான சிந்தனையை முன் வைத்தார்கள். அத்தகைய தமிழியல் சூழலில், புதிய சிந்தனைக்கான அடித்தளம் திருக்குறளில் இருப்பதை நாம் காணமுடிகிறது.

திருக்குறளின் பெருமை : திருக்குறள் ஒரு தனித்தமிழ் நூலாகும். திருக்குறள் அயற்கொள்கை எதிர்ப்பு நூலேயன்றி எந்த ஓர் அயற் கொள்கைகளையும் உடன்பட்டு கூறும் நூலன்று. தமிழர்

வாழ்வே என்னும் இன்றியமையாச் சிறப்பினையுடைய நூல் திருக்குறள். உள்ளதை உள்ளபடியே உயரிய முறையில் எடுத்துரைக்கும் உண்மை நூல். தமிழர் வாழ்வின் படப்பிடிப்பு! பழந்தமிழர் நாகரிக வாழ்வை அப்படியே நமக்குக் களங்கமற்று காட்டும் காலக் கண்ணாடி! தொன்மையும் எதிர்மறையும் ஒருங்கொப்ப காட்டும் தொலை நோக்காடி! தமிழ் மக்களின் வாழ்க்கைச் சட்டம்! தமிழ் மக்களுக்கு வள்ளுவர் வகுத்தமைத்து வைத்த பாதுகாப்புப்படை! ஏன்? தமிழர் களுக்கு மட்டுமின்றி, குறள் உலகப் பொதுநூல்! மக்கட் பண்பாட்டுச் சரக்கறை! எக்காலத்துக்கும் உரிய நூல்! இறவா நூல்! காலங்கடந்த நூல்! எனல் மிகையாகாது. ’அகர முதல’ எனத் தமிழ் மொழியின் முதலெழுத்தில் தொடங்கி ’பெறின்’ என ஈற்றெழுத்தில் முடிவதால், தமிழ் மொழியே திருக்குறள் என்னும் குறிப்புப் பொருளுங் கொள்க.

மலேசியா மதச் சார்பற்ற நாடு என்பதை நமது அரசியல் சட்டத்தின் மூலம் உறுதி செய்யப்படுள்ளது என்பதை நாம் கவனத்தில் கொள்ள வேண்டும். மதச் சார்பற்ற கொள்கைக்கு ஏற்ப தமிழ்ப்பள்ளியில் இந்து சமயக் கல்வி கட்டாயப் பாடமாக்கவேண்டுமென கோரிக்கை வைப்பதை உடனடியாக நிறுத்திக் கொள்ள வேண்டும். மாறாக, தமிழ்ச் சமூகத்தினரால் போற்றப்படும் ’திருக்குறளை தமிழ்ப் பள்ளிகளில் படிக்கும் மாணவர்களுக்கு நாள்தோறும் ஒரு குறளை பயிற்றுவிக்க வழிவகை செய்தால், மாணவர்கள் பண்புள்ளவர்களாகவும் நேர்மையாளர்களாகவும் மனதை ஒருநிலைப் படுத்தி வைக்கவும், சமூகத்தில் மதிக்கத் தக்க மனிதர்களாகவும் உருவாக திருக்குறள் வழிகாட்டியாக அமையும் என்பது திண்ணமாகும்.


அமெரிக்காவில் இந்திய வம்சாவளி வாலிபர் கைது; ராணுவத்தில் சேர தவறான தகவல்களை தந்தார்

நியூயார்க், இந்துவான இவர் சில ஆண்டுகளுக்கு முன்பு தன்னை இஸ்லாமிய மதத்தில் இணைத்து கொண்டார். அமெரிக்க ராணுவத்தில் சேருவதற்காக அண் மையில் விண்ணப்பம் செய்த அவர், தான் இந்தியா தவிர வேறு எந்த நாட்டுக்கும் சென்றதில்லை என்று விண்ணப்ப படிவத்தில் குறிப்பிட்டு இருந்தார். ஆனால் மதம் மாறிய பிறகு, அவர் கடந்த ஆண்டு அமெரிக்க நிறுவனம் சார்பில் ஆங்கிலம் கற்று கொடுப்பதற்காக சீனாவுக்கு அனுப்பி வைக்கப்பட்டு உள் ளார். பின்னர் அவரை அந்த நிறுவனம் நாடு திரும்ப உத்தரவிட்டது. ஆனால், சிவம்பட்டேல் அமெரிக்காவுக்கு திரும்பாமல் ஜோர்டான் நாட்டுக்கு சென்றார். மகன் நாடு திரும்பாததால் பெற்றோர் அமெரிக்க உளவுத்துறையினரிடம் இதுபற்றி தகவல் தெரிவித்தனர். அதன் பிறகு அவர் அமெரிக்காவுக்கு அனுப்பி வைக்கப்பட்டார். இந்த தகவல்கள் எதையும் தெரிவிக்காமல் சிவம் பட்டேல் அமெரிக்க ராணுவத்தில் சேர விண்ணப்பித்து உள்ளார். அமெரிக்க உளவுத் துறையினர் அவர் ஜோர்டான் சென்றதை உறுதி செய்ததுடன், ஐ.எஸ். பயங்கரவாத அமைப்பில் சேருவதற்கு முயற்சி செய்ததையும் கண்டுபிடித்தனர். இதையடுத்து சிவம் பட்டேலை அமெரிக்க போலீசார் கைது செய்தனர்.


ரஜினியின் கபாலியால்  2.72  கோடி  நஷ்டம்.

சென்னை,

ரஜினிகாந்த் நடித்த கபாலி திரைப்படத்தால் ரூ2.72 கோடி நஷ்டம் ஏற்பட்டுள்ளதாகவும் எனக்கு தயாரிப்பாளர் தாணு திருப்பித் தருவதாக உறுதியளித்த ரூ.1.50 கோடி பணத்தை திருப்பித் தரவில்லை; அதனால் தற்கொலை யைத் தவிர வேறுவழி இல்லை என்று விநியோகஸ்தர் ஜி.பி. செல்வகுமார் கூறியுள்ளார். தென்னாற்காடு, புதுச்சேரி கபாலி பட உரிமையை ரூ.6 கோடிக்கு வாங்கினேன். இதில் எனக்கு நஷ்டம் ரூ. 2.72 கோடி.

இதனால் நான் முன்பணமாக கொடுத்த ரூ.1.50 கோடியை தயாரிப்பாளர் தாணு திருப்பித் தருவதாக கூறினார். நான் 20 மாதங்களாக தாணுவின் பேச்சை நம்பிக் கொண்டிருக்கிறேன். ஆனால் ..

Read More: Malaysia Nanban Tamil Daily on 3.3.2018


பணிக்கு அமர்த்தப்படாமல் தத்தளிக்கும் மருத்துவப் பட்டதாரிகள்!

மருத்துவமனைகளில் பயிற்சி மருத்துவர்களாக வேலைக்கு அமர்த்தப்படுவது குறித்து மருத்துவப் பட்டதாரிகளுக்கு பொதுச்சேவை ஆணையம் இது வரை எந்த அறிவிப்பும் செய்யாமலிருப்பதால் திரிசங்கு சொர்க்க நிலையில் விடப்பட்டது போல் நாட்டில் மருத்துவ பட்டதாரிகள் தற்போது தத்தளித்து வருகின்றனர். அவர்கள் மருத்துவமனைகளில் பணிக்கு அமர்த்தப்படுவது தொடர்பாக பொதுச் சேவை ஆணையம் நேற்று முன்தினம் ஏப்ரல் 17 ஆம் தேதி திங்கட் கிழமை அறிவித்து இருக்கவேண்டும். ஆனால், திடீரென்று காலவரையின்றி தள்ளிப்போடப்பட்டுள்ளது என்று ஜ.செ.க. கூலாய் நாடாளுமன்ற உறுப் பினர் தியோ நை சிங் தெரிவித்தார். மருத்துவப் பட்டதாரிகளில் பலர் அரசாங்க மருத்துவமனைகளில் வேலைக்கு அமர்த்தப்படுவதற்காக ஓராண்டுக்கு மேல் காத்திருப்பதாகவும் அவர் குறிப்பிட்டார். இவர்கள் பயிற்சி மருத்துவர்களுக்கான நேர்காணலுக்குச் சென்று முடிவுகளுக்காகக் காத்திருக்கிறார்கள். கடந்த ஆண்டில் 3,474 மருத்துவப் பட்டதாரிகள் நேர்காணலுக்குச் சென்றார்கள். 1,687 பேர் மட்டுமே அரசாங்க மருத்துவமனைகளில் பயிற்சி மருத் துவர்களாக வேலைக்கு அமர்த்தப்பட்டனர். மருத்துவ பட்டதாரிகள் வேலையின்றி தத்தளிப்பதால் அவர்கள் பொருளாதார ரீதியில் பெரும் நெருக்கடியை எதிர்நோக்கி வருகின்றனர். பலர் தாங்கள் மருத்துவப் படிப்பு படிப்பதற்கு வங்கியில் பெறப்பட்டுள்ள கடனை திரும்பச் செலுத்த முடியாமல் சிரமப்பட்டு வருகின்றனர். வங்கிகளும் அவர்களை நெருக்கி வருகின்றன. பயிற்சி மருத்துவர்களாக பணிக்கு அமர்த்தப்படுவது தொடர்பில் பொதுச் சேவை ஆணையம் துல்லியமாக எந்தவொரு தேதியையும் அறிவிக்காமல் இருந்தால் அவர்கள் எப்படி தங்கள் பணி தொடர்பாக திட்டமிட முடியும் என்று தியோ கேள்வி எழுப்பினார். அவர்களை பயிற்சியில் அமர்த்தாமலேயே வைத்திருந்தால் அவர்கள் தங்களின் திறனை வெளிப்படுத்துவதற்கு வாய்ப்பு இல்லாமல் போய்விடும். திறன் பெற்ற மருத்துவப் பட்டதாரிகளை பயன் படுத்தவில்லை என்றால் நமக்குத்தான் இழப்பு என்று தியோ குறிப்பிட்டார்.


மாயை கிடையாது. எங்கள் கொள்கைகள் நிஜமானவை

தாவா,

தமது தலைமையிலான தேசிய முன்னணி அரசாங்கத்தால் அறிமுகம் செய்யப்பட்டுள்ள அனைத்து கொள்கைகளும் எதிர்காலத்தில் மக்களுக்கு ஒரு சிறப்பான வாழ்க்கையை அமைத்துக்கொடுப்பதற்காக வரையப்பட்டவை என்கிறார் பிரதமர் டத்தோ ஸ்ரீ நஜீப் துன் ரசாக்.இந்தக் கொள்கைகள் அனைத்தும் நிஜ மானவை. அவை அமல்படுத் தப்படக் கூடியவையே தவிர, மாயை உலகின் ஜாலங்கள் கிடையாது என்று அவர் வர்ணித்தார்.நாங்கள் சொல்வது வெறும் மாயையாக இருந்தால் அதில் நிஜமிருக்காது. அதே சமயம், நிறைவேற்ற முடியாத ஒன்றைப் பற்றி எங்களால் வாக்குறுதி யளிக்க முடியாது.

Read More: malaysia Nanban Tamil Daily on 11.4.2018


30% இந்திய மாணவர்கள் எஸ்.பி.எம். தேர்வில் தோல்வி.

கோலாலம்பூர்,

கடந்த ஆண்டு எஸ்.பி.எம் தேர்வெழுதிய 26,800 இந்திய மாணவர்களில் ஏறக்குறைய 30 விழுக்காட்டினர் எஸ்.பி.எம் சான்றிதழைப் பெறத் தவறி இருக்கும் சம்பவம், இந்திய சமூகத்தின் மிகப் பெரிய சவாலாகக் கருதப்படவேண்டும் என மலேசிய நண்பன் கருதுகின்றது.

Read More: Malaysia Nanban Tamil Daily on 29.4.2019


தந்தையை கைவிட்டு மகிந்தவுடன் இணையும் மைத்திரி மகள்

கொழும்பு,

அதிபர் மைத்திரிபால சிறிசேனாவின் மகள் சத்துரிக்கா சிறிசேனா இம்முறை பொதுத் தேர்தலில் போட்டியிடவுள்ளதாக தெரிவிக்கப்படுகிறது. தந்தை மைத்திரிபால சிறிசேனாவின் தேர்தல் தொகுதியான பொலநறுவையில் சத்துரிக்கா போட்டியிடவுள்ளதாக தகவல் வெளியாகி உள்ளது.

மகிந்த ராஜபக்சே தலைமையேற்கும் பொதுஜன முன்னணி கட்சியின் இணைந்து சத்துரிக்கா சிறிசேனா போட்டியிட தீர்மானித்துள்ளதாக அதிபர் செயலக தகவல் வட்டாரங்களை அடிப்படையாகக் கொண்டு சிங்கள ஊடகமொன்று செய்தி வெளியிட்டுள்ளது. சத்துரிக்காவின் ஆலோசகரின் அறிவுரைக்கேற்ப இந்த முடிவு எடுக்கப்பட்டுள்ளது.

ஸ்ரீலங்கா சுதந்திரா கட்சியில் இம்முறை போட்டியிடும் உறுப்பினர்கள் வெற்றி பெற முடியாத நிலை காணப்படுவதாக ஆலோசகர்கள் சுட்டிக் காட்டி யுள்ளனர். பொதுஜன முன்னணி கட்சியில் இணைந்து தேர்தலில் போட்டியிடுவதினால் அதிபர் மற்றும் மகிந்தவுக்கு இடையில் அரசியல் கூட்டணியை வலுப்படுத்தி கொள்ள முடியும் என அவர்கள் சுட்டிக் காட்டியுள்ளனர்.

ஸ்ரீலங்கா சுதந்திரா கட்சி உறுப்பினர்கள் அதிபரை புறக்கணித்து தனிமைப்படுத்துவதை தவிர்க்க இந்த நடவடிக்கை மேற்கொள்ளப்பட்டதாக ஆலோசகர் குறிப்பிட்டுள்ளார்.


துன் மகாதீரின் படங்கள் தொடர்ந்து அகற்றம்

ஆயர் ஹீத்தாம்,

முன்னாள் பிரதமரும் பக்காத்தான் ஹராப் பான் கூட்டணித் தலைவருமான துன் டாக்டர் மகாதீர் முகமட்டின் படங்கள் தேர்தல் சுவரொட்டிகள், விளம்ப ரப்பலகைகள் போன்றவற்றில் இருக்கக்கூடாது என்ற தேர்தல் ஆணையத்தின் கடுமையான கெடுபிடியினால் பக்காத்தான் ஹராப்பான் வேட்பாளர்கள் பெரும் ஏமாற்றத்திற்கும் அதிர்ச்சிக்கும் ஆளாகி வருகின்றனர். அவருடைய படங்கள் தேர்தல் சுவரொட்டிகளில்  இருக்கக் கூடாது என்று கூறி, அவற்றை அகற்றும் பணிகள் தற்போது  தொடர்ந்து நடைபெற்று வருகின்றன.

Read More: Malaysia nanban Tamil Daily on 1.5.2018


பிரிம் தொகை வாக்குகள்ளுக்காக கொடுக்கப்படும் விலையல்ல.

கோலாலம்பூர்,

வாக்குகளுக்கு  விலையாகத் தான்   பிரிம் மக்கள் உதவித் தொகை   கொடுக்கப்படுகிறது   என்பது  உள்பட   எதிர்க்கட்சியினர்  பல்வேறு   குற்றச்சாட்டு களை  சுமத்தும்    வேளையில்    பிரதமர் டத்தோஸ்ரீ   நஜீப்  துன் ரசாக், பிரிம்  உதவித்   தொகை  வழங் கப்படுவதற்கான   உண்மை யான  காரணத்தை நேற்று எடுத்துரைத்தார். பிரிம்  உதவித்   தொகை   பெறும்   சுமார்  ஈராயிரம் பேரடங்கிய   கூட்டத்தில்   பேசிய   அவர்,  அது  மக்களில்  குறிப்பிட்ட   பகுதியினர்    பயனுறுவதற்காக   பேங்க்  நெகாராவால்  பரிந்துரைக்கப்பட்ட  ஒரு திட்டம்  என்றார்.

பொருட்களுக்கு  நிதியுதவி   செய்வதை   விட  இது   நல்லது.  நிதியுதவி  பெறும்  பொருட்களை  எல்லைகளில்   விற்றுவிடுவார்கள்.  இரண்டாவதாக, நிதியுதவி  பெற்ற  பொருட்களால்   நன்மை   அடைவோர்   எண்ணிக்கையும்  குறைந்து   வருகிறது.

Read More: Malaysia Nanban Tamil Daily on 26.2.2018


வாகனம் தடம் புரண்டதில் சாலை விபத்தில் கல்யாணி பலி!

செங்காட் ஜெரிங் பகுதியில் உள்ள 220 கிலோ மீட்டர் போக்குவரத்து டோல் சாவடி அருகே வாகனம் தடம் புரண்டது. நேற்று அதிகாலை சுமார் 5.30 மணி யளவில் விவா ரக வாகனத்தில் பயணம் செய்த மூன்று பேரில் ஒருவர் மரணமடைந்தார். மற்ற இரண்டு பேர் தலை மற்றும் உடலில் ஏற்பட்ட காயத் தினால் தைப்பிங் மருத்துவ மனையில் சிகிச்சை பெற்று வருகின்றனர். இந்த வாகனத்தில் பயணம் செய்தவர்கள் ஒரே குடும்பத்தைச் சேர்ந்தவர் களாவர். குமார் த/பெ வாசு (37), திலகவதி த/பெ வாசு இருவரும் தலை மற்றும் உடலில் ஏற்பட்ட பலத்த காயத்தினால் தைப்பிங் பெரிய மருத்துவமனையில் தீவிர சிகிச்சை பெற்று வருகின்றனர்.வாகனத்தின் பின் புறம் பயணம் செய்த கல்யாணி த/பெ வேலு (58) விபத்து நிகழ்ந்த இடத்திலேயே மரணம் அடைந்ததாக தைப்பிங் போலீஸ் அதிகாரி கூறினார்.


ஸ்டாலினை தலைவராக ஏற்க தயார் - மு.க.அழகிரி பேட்டி

மு.க.ஸ்டாலினை தலைவராக ஏற்க தயார் என்று மு.க.அழகிரி தெரிவித்துள்ளார்.

தன்னை திமுகவில் சேர்க்க வேண்டும் என்று கூறிவரும் மு.க.அழகிரி வரும் செப்டம்பர் 5ஆம் தேதி சென்னையில் கலைஞர் நினைவிடம் நோக்கி பேரணி நடத்தப்படும், அதில் ஒரு லட்சம் பேர் பங்கேற்பார்கள் என மு.க.அழகிரி தெரிவித்து வந்தார். மேலும் கடந்த 7 நாட்களாக தனது ஆதரவாளர்களுடன் ஆலோசனை நடத்தி வந்த அழகிரி இன்று செய்தியாளர்களை சந்தித்தார்.

அப்போது அவர், திமுகவை காப்பாற்றவே எங்களை திமுகவில் இணைக்க வேண்டும் என்று வலியுறுத்தி வருகிறோம். என்னை கட்சியில் சேர்த்துக்கொ ண்டால் ஸ்டாலினை தலைவராக ஏற்க தயார். கட்சியில் இணைய நான் தயாராக இருந்தாலும், அவர்கள் தயாராக இல்லை. 1200 பொதுக்குழு உறுப்பி னர்கள் மட்டுமே திமுக இல்லை. லட்சக்கணக்கான தொண்டர்கள் என் பக்கம்தான் உள்ளனர். எனது மகன் தயாநிதிக்கு திமுகவில் எந்த பொறுப்பையும் கேட்கவில்லை என்றார்.


தாய்மை கனவுகளுக்கு தடைபோடுமா? - சானியா மிர்ஷா பதில்

டென்னிஸ் விளையாட்டில் இந்திய நாட்டை உலக அரங்கில் அடையாளப்படுத்தியவர் சானியா மிர்ஷா. மார்ட்டினா ஹிங்கிஸ் உடன் இணைந்து சர்வதேச இரட்டையர் பிரிவில் ஆறு முறை கிராண்ட் ஸ்லாம் பட்டம் வென்றவர் அவர். பாகிஸ்தான் நாட்டைச் சேர்ந்த சோஹிப் மாலிக்கைத் திருமணம் செய்து கொண்ட பிறகும், தொடர்ந்து இந்தியாவுக்கு விளையாடி வந்தார். தற்போது தனது முதல் குழந்தைக்காகக் கணவருடன் காத்திருக்கும் அவர், எதிர்காலத் திட்டங்கள் குறித்து கருத்து தெரிவித்துள்ளார்.

எப்போதும் பாரம்பரிய பெண்களுக்கான பாதையை நான் ஒருபோதும் பின்தொடர்ந்து சென்றதில்லை. எல்லாவற்றில் இருந்தும் தனித்தே நின்ற எனக்கு அதுவே சாதகமாகவும் அமைந்தது. என் பெற்றோரும் அதற்கு சம்மதம் தெரிவித்தனர். ஐதரபாத்தில் இருந்து விம்பில்டன் வரையும், பிடித்த நபரைத் திரு மணம் செய்துகொண்டதும், தற்போது வரவிருக்கும் குழந்தையும் எனக்கு தோன்றியபடியே எல்லாமே நடந்தன. குறிப்பாக தாய்மைக்கு நிகரான எந்தக் கூறுகளும் உங்கள் கனவுகளுக்குத் தடையாக இருக்கக் கூடாது என தெரிவித்தார்.


மைக்கியின் முன்னாள் தலைவர் கென்னத் ஈஸ்வரன் - மனைவி விவியன் நீதிமன்றத்தில் குற்றஞ்சாட்டப்பட்டனர்.

கிள்ளான், ஏப். 13-

மலேசிய இந்திய வர்த்தகச் சங்கங்களின் சம்மேளன (மைக்கி) முன்னாள் தலைவரும் நாடறிந்த தொழில் அதிபருமான டான்ஸ்ரீ கென்னத் ஈஸ்வரன் மற்றும் அவரின் மனைவி புவான்ஸ்ரீ விவியன் ஆகிய இருவர் மீதும் நேற்று இங்குள்ள செஷன்ஸ் நீதிமன்றத்தில் தங்கள் வீட்டுப் பணிப்பெண்களை கட்டாய உழைப்பிற்கு ஆளாக்கியது தொடர்பில் மூன்று குற்றச்சாட்டுகள் சுமத்தப்பட்டன.

கே.கதீஸ்வரன் என்ற இயற்பெயரைக் கொண்ட கென்னத் ஈஸ்வரனும் அவரின் மனைவி விவியன் கதீஸ்வரனும் குற்றச்சாட்டுகளை மறுத்தனர். நேற்று ஏப்ரல் 12-ஆம் தேதி செஷன்ஸ் நீதிமன்ற நீதிபதி ரோஸியானாயாத்தி அஹ்மட் முன்னிலையில் அவர்கள் மீதிதான் குற்றச்சாட்டுக்கள் வாசிக்கப்பட்டன.


இனி இவர்தான் சவுதியின் இளவரசர்!

சவுதி அரேபியாவின் புதிய இளவரசராக 31 வயது முகமது பின் சல்மான் நியமிக்கப்பட்டுள்ளார். இன்று காலை, புதிய மன்னர்குறித்த அறிவிப்பை சவுதி அரசாங்கம் வெளியிட்டதாக, அங்குள்ள ஊடகங்கள் தெரிவித்துள்ளன. சவுதி இளவரசர் பதவியிலிருந்த 57 வயது முகமது பின் நயிப் பின் நீக்கப்பட்டு, அவருக்குப் பதில் துணை இளவரசராகப் பதவி வகித்துவந்த முகம்மது பின் சல்மான் இளவரசராக நியமிக்கப்பட்டுள்ளார்.


ஓடவும் முடியாது ஒளியவும் முடியாது

இளைஞர் பட்டாளத்தை கவர்வது என்பது அவ்வளவு எளிதான காரியம் இல்லை. அதற்கு காரணம் அவர்களின் எதிர்பார்ப்புகளும், ரசனையும் வேறொரு பரிமாணத்தில் இருக்கின்றது என்பது தான். ஆனால் தங்களின் புதுமையான நகைச்சுவை காணொளிகள் மூலம், இளம் ரசிகர்களின் பாராட்டுகளை மிக எளிதாக பெற்று வருகின்றனர் இவர்கள் தற்போது கிளாப்போர்டு தயாரிப்பு நிறுவனத்தின் சார்பில் வி சத்யமூர்த்தி தயாரிக்கும் “ஓடவும் முடியாது ஒளியவும் முடியாது“ திரைப்படத்தில் பணியாற்ற இருக்கின்றனர். காணொளிகளின் இயக்குநர் ரமேஷ் வெங்கட், இந்த 'ஓடவும் முடியாது ஒளியவும் முடியாது' திரைப்படம் மூலம் தமிழ் திரையுலகில் இயக்குநராக அடியெடுத்து வைப்பது குறிப்பிடத்தக்கது.

வி. சத்யமூர்த்தி முன்னணி கதாபாத்திரத்தில் நடிக்கும் 'ஓடவும் முடியாது ஒளியவும் முடியாது' திரைப்படத்தில் விஜய் - ஹரிஜா, ஆர் ஜே விக்கி, மெட்ராஸ் சென்ட்ரல் புகழ் கோபி – சுதாகர்  'டெம்பில் மங்கிஸ் ' புகழ் ஷாரா - அகஸ்டின் ஆகியோர் மிக முக்கிய கதாபத்திரங்களில் நடிக்கின்றனர். மேலும் 'ஓடவும் முடியாது ஒளியவும் முடியாது'  திரைப்படத்திற்கு ஒரு தனி சிறப்பு இருக்கின்றது. இந்த படத்தில் பணியாற்றும் நடிகர் - நடிகைகள்  முதல் தொழில்நுட்ப கலைஞர்கள் வரை அனைவருமே 21 வயதிற்கு கீழ் தான். இளம் கலைஞர்களின் தனித்துவமான படைப்பில் உருவாகும் இந்த படத்தில் ஒளிப்பதிவாளராக ஜோஷ்வா J பெரேஸ் (அறிமுகம்), இசையமைப்பாளராக கௌஷிக் ரவி (அறிமுகம்), [படத்தொகுப்பாளராக ரமேஷ் வெங்கட் (அறிமுகம்) ஆகியோர் பணியாற்றுகின்றனர்.

ஒரு எதார்த்தமான சந்திப்பில் பேசி முடிவெடுக்கப்பட்டது தான் இந்த 'ஓடவும் முடியாது ஒளியவும் முடியாது' திரைப்படம். எங்கள் திரைப்படத்தில் பணியாற்றும் எல்லா கலைஞர்களின் மீதும் எனக்கு முழு நம்பிக்கை இருக்கின்றது. நிச்சயமாக இந்த படம் குழந்தைகள் முதல் பெரியவர்கள் வரை எல்லா தரப்பு ரசிகர்களாலும் ரசிக்கக்கூடிய திரைப்படமாக உருவெடுக்கும் என்பதை நான் நிச்சயமாக சொல்லுவேன். வருகின்ற டிசம்பர் மாதம் எங்கள்  படத்தின் படப்பிடிப்பு வேலைகள் ஆரம்பமாக இருக்கின்றது. 2018 ஆம் ஆண்டின் கோடை விருந்தாக எங்களின் ஓடவும் முடியாது ஒளியவும் முடியாது திரைப்படம் இருக்கும்" என்று நம்பிக்கையுடன் கூறுகிறார் தயாரிப்பாளர் வி.சத்யமூர்த்தி.


சோதி இழைக்கும் துரோகம்!

மஇகாவின் 70 ஆம் ஆண்டு பேராளர் மாநாடு நாளை மறுநாள் ஞாயிற்றுக்கிழமை நடைபெறும் வேளையில் பழனி தரப்பின் மிகுந்த நம்பிக்கைக்குரியவராக கருதப்பட்ட டத்தோ எஸ். சோதிநாதன், கட்சியின் தேசியத் தலைவர் டத்தோஸ்ரீ டாக்டர் சுப்பிரமணியத்தின் விருப்பத்தின் பேரில் வழங்கப்படவிருப்பதாக கூறப்படும் கட்சி யின் தலைமைச் செயலாளர் பதவியை ஏற்பாரேயானால் அது பழனி தரப்புக்கு செய்யும் மிகப்பெரிய துரோ கமாகவே கருதப்படும் என்று வர்ணிக்கப்பட்டுள்ளது. மஇகாவில் பழனிக்கும் அவரின் தரப்பிற்கும் இழைக்கப்பட்டுள்ள துரோகத்தை முன்நிறுத்தியே கடந்த ஓராண் டுக்கு மேலாக நாங்கள் போராடிக்கொண்டு இருக்கும் வேளையில் பேராட்டத்தின் போர்குணத்தின் அர்த்தத்தை உணராமல் தங்க தாம்பாளத்தில் வைத்து வழங்கவிருக்கும் பொதுச் செயலாளர் பதவியை சோதி ஏற்பது மூலம் பழனிக்கு மட்டும் அல்ல அவரின் ஆதரவாளர்களுக்கு செய்யும் மிகப்பெரிய துரோகமாகவே கருதப்படும் என்று பழனியின் ஆதரவாளர் ஒருவர் தெரிவித்தார். பிரதமர் டத்தோஸ்ரீ நஜீப் துன் ரசாக்கினால் அதிகாரப்பூர்வமாக தொடக்கி வைக்கப்படவிருக்கும் மஇகாவின் பேராளர் மாநாட்டில் பழனி தரப்பின் முக்கியத் தலைவர்களையும் தீவிர ஆதரவாளர்களையும் மறுபடியும் மஇகாவில் சேர்த்துக்கொள்வது குறித்து டாக்டர் சுப்பிரமணியம் முக்கிய அறிவிப்பு செய்யலாம் என்று எதிர்பார் க்கப்படுகிறது.பழனிக்கு அடுத்து அவரின் தரப்பில் முக்கியத் தலைவராக கருதப்பட்ட முன்னாள் உதவித் தலைவரும் முன்னாள் துணை அமைச்சருமான சோதிநாதனை மஇகாவின் முக்கிய பொறுப்புக்கு கொண்டு வருவது மூலம் பழனி தரப்பின் பெரும்பகுதி ஆதரவாளர்களை கட்சியில் மறுபடியும் இணைக்க முடியும் என்று டாக்டர் சுப்பிரமணியம் நம்பிக்கை கொண்டுள்ளார். அண்மையில் பிரதமர் நஜீப்புடன் சோதிநாதன் நடத்திய முக்கிய சந்திப்பில்கூட சோதியை மறுபடியும் மஇகா விற்கு கொண்டு வருவதும் அடங்கும். மூத்த அரசியல்வாதிகளில் ஒருவரான சோதியை மஇகாவின் முக்கியப் பதவியில் இணைப்பது மூலம் பிளவுபட்டுக்கொண்டு இருக்கும் மஇகா உறுப்பினர்களை மறுபடியும் ஒன் றிணைக்க முடியும் என்பது நஜீப்பின் வியூகமாகும். சோதி மஇகாவில் இணைந்தால் அது பழனி ஆதர வாளர்களை கட்சிக்குள் இணைத்தது போல் ஆகும் என்பது நஜீப்பின் நம்பிக்கையாகும். அதேவேளையில் சோதியை கட்சிக்குள் இணைத்தால் அது தன்னுடைய தலைமையை மேலும் வலுப்படுத்திக்கொள்ள முடியும் என்பது டாக்டர் சுப்பிரமணியத்தின் எதிர்பார்ப்பாகும். இந்நிலையில் நாளை மறுநாள் நடைபெறும் மாநாட்டில் சோதியை தலைமைச் செயலாளர் பதவிக்கு நியமிப்பது குறித்து டாக்டர் சுப்பிரமணியம் அறிவிக்கலாம் என்று கூறப்படுகிறது. அதேவேளையில் சோதி தலைமைச் செயலாளர் பதவிக்கு நியமிக்கப்பட்டால் அதனால் பழனி தரப்பில் குறிப்பாக முன்னாள் தலைமைச் செயலாளர் ராமலிங்கம் தலைமையிலான தரப்பினர் மிகுந்த அதிருப்திக்கும் ஏமாற்றத்திற்கும் ஆளாவார்கள் என்பது நடப்பு உண்மையாகும். ஆனால், இதற்கு மேலாக டாக்டர் சுப்பிரமணியத்தின் தீவிர ஆதரவாளர்கள் மத்தியிலும் பெரிய பூகம்பம் வெடிக் கலாம் என்பது ஏற்றுக்கொள்ள வேண்டிய மற்றொரு கசப்பான உண்மையாகும் என்று மூத்த அரசியல்வாதி ஒருவர் கூறுகிறார். காரணம், சோதியின் வருகையை சுப்ராவின் தீவிர ஆதரவாளர்கள் குறிப்பாக உதவித் தலைவர் டி. மோகன், டத்தோ சரவணன் உட்பட அவர் தரப்பை சார்ந்தவர்களால் கொஞ்சமும் ஏற்றுக்கொள்ள முடியாததாகும். காரணம், சோதி எப்போதுமே ஒரே காலில் இரண்டு மாங்காய்களை அடிப்பவர் என்பது அரசியல் வட்டாரத் திற்கே தெரியும். சாமிவேலுவிடம் அரசியல் பயிற்சி எடுத்தவரான சோதி, கட்சிக்குள் நுழைந்தால் தங்களை எளிதாக விழுங்கி விடுவார் என்பதை மோகன் போன்றவர்கள் உணராமல் இல்லை. இதன் காரணமாகவே சோதியின் வரவை ஜீரணிக்க முடியாமல் தங்களின் கடும் எதிர்ப்பை டாக்டர் சுப்பிரமணி யத்திடம் பகிரங்கமாக தெரிவிக்க முடியாமல் மறைமுகமாக கட்சிக்குள் காட்டி வருகின்றனர் என்கிறார் அந்த மூத்த அரசியல்வாதி. சோதியை மறுபடியும் மஇகாவில் இணைப்பதற்கான வாய்ப்பு ஏற்படுமானால் பொதுத் தேர்தலில் தங்களுக்கு கிடைக்க வேண்டிய வாய்ப்புகள் பறிபோகலாம் என்று சுப்ராவின் தீவிர ஆதரவாளர்கள் திடமாக நம்புகின்றனர். ஆனால், சோதி மஇகாவிற்கு வந்தால் பழனியின் முக்கிய ஆதரவாளர்களை அவரால் கட்சிக்கு கொண்டு வர முடியும் என்று பிரதமருடனான சந்திப்பின் போது சோதி பெரிய அளவில் நம்பிக்கையை ஏற்படுத்தியிருப்பதாக கூறப்படுகிறது. ஒரு வேளை வரும் மாநாட்டில் முக்கியப் பதவி எதனையும் சோதிக்கு தருவது குறித்து அறி வித்தால் அது தனது ஆதரவாளர்களை சங்கடத்தில் ஆழ்த்தும் என்பதையும் சுப்பிரமணியம் அறியாமல் இல்லை. ஆனால், மஇகா எதிர்நோக்கியுள்ள நடப்பு நெருக்கடிக்கு தீர்வு காண்பதற்கும் தனது தலைமைத் துவத்தை வலுப்படுத்திக்கொள்வதற்கும் சில ஆதரவாளர்களை இழப்பதில் தவறில்லை என்று அரசியல் வாதிக்கே உரிய மனோதிடத்தை கொண்டிருக்க சுப்பிரமணியம் தயாராகி விட்டதாக கூறப்படுகிறது.


போதைப் பொருள் விநியோக நடவடிக்கையில் ஈடுபட்டு வந்த நபர் கைது.

போதைப் பொருள் விநியோக நடவடிக்கையில் ஈடுபட்டு வந்ததாக நம்பப்படும் 33 வயது நபரை போலீசார் கைது செய் தனர். கடந்த வாரம் திங்கட்கிழமை ஜாலான் 5 பிரதான சாலையில்அதிகாலை 5 மணியளவில் போலீசார் நடத்திய சோதனையில் இவ்வாடவர் கைது செய்யப்பட்டதாக கிளந்தான் மாநில போலீஸ் தலைவர் டத்தோ அப்துல்ரஹ்மான் இஸ்மாயில் தெரிவித்தார். இச்சோதனை நடவடிக்கையின் போது சம்பந்தப்பட்ட ஆடவரிடமிருந்து கைத்துப்பாக்கி ஒன்றையும் போலீசார் பறிமுதல் செய்ததாக அவர் குறிப்பிட்டார். அண்டை நாட்டிலிருந்து கொண்டு வரப்பட்டதாக நம்பப்படும் அத்துப்பாக்கி 1,300 வெள்ளிக்கு வாங்கப்பட்டது விசாரணையில் தெரிய வந்தது. எனினும் அத்துப்பாக்கியில் பல்வேறு மாற்றங்கள் செய்யப்பட்டுள்ளதும் கண்டு பிடிக்கப்பட்டது. அதே சமயம் அந்நபர் பயன்படுத்திய சத்ரியா ரக கார் மற்றொரு கொள்ளைச் சம்பவத்திற்கு பயன்படுத்தப்பட்டதும் கண்டுபிடிக்கப்பட்டது. இதற்கிடையே கைது செய்யப்பட்ட அந்நபர் மீது 6 குற்றப்பதிவு இருப்பது விசாரணையில் தெரிய வந்தது. மேலும் இச்சம்பவம் தொடர்பில் ஒரு வாரத்திற்கு போலீஸ் தடுப்புக் காவலில் இருப்பதற்கு அனுமதி பெறப்பட்டதாகவும் டத்தோ அப்துல் ரஹ்மான் இஸ்மாயில் தெரிவித்தார்.


வசந்த பிரியா விவகாரம்: கருத்துரைக்கும் தகுதி கமலநாதனுக்கு இல்லை

புத்ராஜெயா,

தற்கொலை முயற்சியை தொடர்ந்து மரணமடைந்த மாணவி எம்.வசந்தபிரியா தனக்கு தானே காயம் விளைவித்த சம்பவம் இதற்கு முன்பு நடந்தி ருக்கிறது என்று கல்வி துணை அமைச்சர் கூறியிருப்பது ஒரு முறையான செயல் அல்ல என்று ம.இ.கா. தேசியத் தலைவர் டத்தோஸ்ரீ டாக்டர் எஸ்.சுப்பிர மணியம் நேற்று கூறினார்.

அவ்வாறு கருத்துரைக்கும் தகுதி அவருக்கு கிடையாது. அது போலீசோ அல்லது கல்வி அமைச்சோ செய்ய வேண்டிய காரியமாகும் என்று நேற்று புத்ரா ஜெயாவில் நிருபர்களிடம் அவர் தெரிவித்தார். சம்பந்தப்பட்ட குடும்பத்திற்கும் அம்மாணவிக்கும் நாம் நியாயமாக நடந்துகொள்ள வேண்டும் என்று நான் நினைக்கிறேன். அந்த மாணவியின் பெயருக்கோ அல்லது அவரின் குடும்பத்திற்கோ பாதிப்பை ஏற்படுத்தக்கூடிய எதையும் நாம் செய்துவிடக்கூடாது என்று அவர் கருத்துரைத்தார்.

Read More: Malaysia Nanban Tamil Daily 15.2.2018


வட கொரியாவுக்கான சீனாவின் அனைத்து விமான சேவைகளும் நிறுத்தம்

சீனாவில் இருந்து வட கொரியா செல்லும் அனைத்து விமான சேவைகளையும் அந்த நாடு அதிரடியாக நிறுத்த உத்தரவிட்டுள்ளதாக தகவல் வெளியாகி யுள்ளது. போர் சூழல் காரணமாக வட கொரியாவுக்கான அனைத்து விமான சேவைகளும் சீனா அதிரடியாக நிறுத்தியுள்ளதை அடுத்து வட கொரியாவில் இருந்து கடைசி விமானமும் பீஜிங் விமான நிலையத்தில் வந்து சேர்ந்துள்ளது. வட கொரியாவின் தேசிய தினத்தை மிக சிறப்பாக அரசு கொண்டாடடுறது. ஆனால் இந்த கொண்டாட்டங்களின் பின்னணியில் அணுகுண்டு சோதனை நடக்கலாம் என பெரும்பாலான அரசியல் நோக்கர்கள் கருத்து தெரிவித் துள்ளனர். வட கொரியாவின் முரட்டு பிடிவாதத்தையும் தொடர்ந்து நடத்திவரும் அணு சோதனைகளையும் சீனா கண்டித்து வருகிறது. இருப்பினும் வட கொரி யாவுக்கு எதிராக சீனாவின் இந்த கண்டனங்களும் எச்சரிக்கைகளும் வெறும் கண்துடைப்பு நாடகம் என்றே கருதுகின்றனர். மட்டுமின்றி அமெரிக்க அதிபராக டொனால்டு டிரம்ப் பொறுப்பேற்றுக் கொண்டது முதல் வட கொரியாவுக்கு எச்சரிக்கை விடுத்து வருகிறது. வட கொரியாவுக்கு எதிராக அமெரிக்கா போர் தொடுக்க நேர்ந்தால் கண்டிப்பாக இந்த போரில் வெற்றியாளராக எவரும் எழப்போவதில்லை என சீனாவின் வெளிவிவகார அமைச்சர் வாங் யீ தெரிவித்துள்ளார்.மேலும், இதுவரை இல்லாத வகையில் போர் சூழல் மிக உச்சத்தில் இருப்பதால் பயணிகள் வட கொரியா நோக்கி செல்வதை தவிர்க்க வேண்டும் என எச்சரித்துள்ளார். தற்போது விமான சேவையும் அதிரடியாக நிறுத்தப்பட்டுள்ளதால் ஒரு வகை பதற்றமான மன நிலையில் மக்கள் உள்ளனர் என தகவல் வெளியாகியுள்ளது.


கெட்கோ விவகாரம்: எங்களுக்கு நீதி கிடைக்கும்வரை தொடர்ந்து போராடுவோம்

கெட்கோ நில வழக்கில் முந்தைய தீர்ப்பு நிலைநிறுத்தப்பட்ட போதிலும் அந்த நில விவகாரத்தில் எங்களுக்கு சரியான நீதி கிடைக்கும் வரை தொடர்ந்து போராடுவோம். அந்த நிலம் 468 குடும்பங்களின் சொத்து,  அந்த நிலம் எங்களிடமிருந்து வஞ்சகமான முறையில் அபகரிக்கப்பட்டுள்ளது.  அந்த நிலத்தில் நாங்கள் பட்ட கஷ்டத்திற்கு நீதி தேவதை  நிச்சயம் கண்களை திறப்பாள் என்று  கெட்கோ  நிலக்குடியேற்றக்காரர்கள் நேற்று நம்பிக்கை தெரிவித்தனர்.

தாமரை ஹோல்டிங்ஸ் நிறுவனம் உயர்நீதிமன்றத்தில் பெற்ற முந்தைய தீர்ப்பை நேற்று புத்ராஜெயாவில் அப்பீல் நீதிமன்றம் நிலைநிறுத்திய போதிலும் அந்த தீர்ப்புக்கு எதிராக கூட்டரசு நீதிமன்றத்தில் மேல்முறையீடு செய்வோம். நீதியின் கதவுகள் எங்களுக்கு அடைக்கப்பட்டு விட்டதாக நாங்கள் கருதவில்லை.

நாங்கள் வெற்றி பெறுவதற்கு இன்னமும் வாய்ப்பு இருப்பதாகவே நம்புகிறோம். மலேசிய ஊழல் தடுப்பு ஆணையம், தாமரை ஹோல்டிங்ஸ் நிறு வனத்தின் இயக்குநர்களான  டத்தோ ரெனா. இராமலிங்கம் (வயது 54), அவரின் சகோதரர் டத்தோ  ரெனா. துரைசாமி ( வயது 58) ஆகியோரை கைது செய்து ஆறு நாட்கள் தடுத்து விசாரணை செய்ததன் மூலம் எங்களுக்கு புதிய நம்பிக்கை ஏற்பட்டுள்ளது.


''டிக் டாக்'' செயலியை தடைசெய்தால் மகிழ்ச்சியடையும் முதல் நபர் நான்தான்

தமிழகத்தில் டிக் டாக் ஆப் தடை செய்யப்பட்டால் மகிழ்ச்சியடையும் முதல் நபர் நான்தான் என பாஜக தமிழக தலைவர் தமிழசைசவுந்தரராஜன் தெரிவித்துள்ளார்.

சட்ட சபையில் இரண்டாம் நாள் விவாதமான இன்று மனிதநேய ஜனநாயக கட்சியை சேர்ந்த நாகப்பட்டினம் எம்.எல்.ஏ தமிமுன் அன்சாரி சட்டசபையில், ''டிக் டாக்'' எனப்படும் செயலியால் மாணவர்கள், பெண்கள் சீரழிந்து வருகின்றனர். மேலும் இந்த செயலியால் உருவாகும் வீடியோக்கள் பல வன்முறையை தூண்டி விடுகிற, சமுதாய சீர்கேட்டை ஏற்படுத்துகிற ஒன்றாகவும். வெளியாகும் வீடியோக்கள் ஆபாசமாக சித்தரிக்க ப்பட்டும் வருகிறது எனவே அரசு இந்த டிக் டாக் செயலியை தடை செய்ய வேண்டும் என கோரிக்கை வைத்தார்.

இதற்கு பதிலளித்த தமிழக தொழில்நுட்பத்துறை அமைச்சர் மணிகண்டன், இதேபோல் இதற்கு முன் ப்ளுவேல் என்ற உயிரை கொல்லும் விளையாட்டானது  தடை செய்யப்பட்டது. அந்த ப்ளுவேல் கேம் தொடர்பான சர்வர் அமெரிக்காவில் இருந்தது. அங்கு தொடர்புகொள்ளப்பட்டு அந்த கேம் தடை செய்யப்பட்டது. அதேபோல் இந்த டிக் டாக் ஆப்பின் தலைமை இடம் எங்கிருக்கிறது என கண்டுபிடிக்கப்பட்டு அந்த ஆப்பிற்கு  விரை வில் தமிழகத்தில் தடை விதிக்கப்படும் என கூறியுள்ளார்.

இந்நிலையில் செய்தியாளர்களை சந்தித்த பாஜக தமிழக தலைவர் தமிழசைசவுந்தரராஜன்,தம்பிதுரையின் மக்களவை பேச்சு அதிமுகவின் கருத்தாக இருக்காது என்பது எனது கருத்து. பாஜக தேசிய தலைவர் அமித்ஷா நாளை மறுநாள் ஈரோடு வருகிறார். கட்சி தலைமை கேட்டுக்கொண்டால் மக்களவை தேர்தலில் போட்டி யிடுவேன். தமிழகத்தில் டிக் டாக் ஆப் தடை செய்யப்பட்டால் மகிழ்ச்சியடையும் முதல் நபர் நான்தான் என கூறினார்.


லாரணியா மரண விவகாரம்!

சிறுமி லாரணியா மரணம் குறித்து முழுமையான விசா ரணை நடத்தப்பட வேண்டும் என சுகாதார அமைச்சின் தலைமை இயக்குநர் டத்தோ ஹிஷா மிற்கு தாம் பணித் திருப்பதாக சுகாதார அமைச்சர் டத்தோஸ்ரீ டாக்டர் எஸ்.சுப்பிர மணியம் நேற்று கூறினார். சிறுமி லாரணியா கடந்த மார்ச் 20-ஆம் தேதி கிள்ளான் பெரிய மருத்துவமனையில் மரணமடைந்தார். மருத்துவமனையின் அலட்சியப் போக்கே இதற்கு காரணம் என்று சிறுமியின் தாயார் பி.பிரேம்ஸ்ரீ கூறினார். அவரின் தாயாரும், உறவினர்களும் மார்ச் 23-ஆம் தேதி தன்னை காண வந்ததாக குறிப்பிட்ட அவர், இவ்விஷயத்தில் தங்களுக்கு உள்ள சந்தேகங் களையும், மனக்குறையையும் பகிர்ந்து கொண்டதாகவும் தெரிவித்தார். மறுநாள் நடைபெற்ற, அமைச்சரவைக்குப் பிந்திய அமைச்சின் உயர் அதிகாரிக ளுடனான சந்திப்பில், இது தொடர்பான விசாரணை எந்தவிதமான ஒளிவு மறைவுமின்றியும் பாரபட்சமின்றியும் நடத்தப்பட வேண்டும் என்று டத்தோ ஹிஷாமிற்கு உத்தரவு பிறப்பித்திருப்பதாக சொன்னார். இச்சம்பவம் தொடர்பில் அமைச்சு நிச்சயமாக மௌனம் சாதிக்கவில்லை. தகுந்த ஆதாரங்களுடன் தொடர் விசாரணை நடத்தப்படும் என்று டாக்டர் சுப்பிரமணியம் மேலும் தனது அறிக்கையில் கூறினார்.


71 பயணிகளுடன் ரஷ்ய விமானம் விழுந்து நொறுங்கியது

மாஸ்கோ,

ரஷ்ய விமான நிலையத்தில் இருந்து 65 பயணிகள், 6 விமான பணியாளர்களுடன் புறப்பட்ட விமானம் மாஸ்கோ அருகே விழுந்து நொறுங்கியது. இந்த விமான நிலையத்தில் இருந்து ஆர்ஸ்க் நகருக்கு நேற்று சரடோவ் விமான நிறுவனத்துக்கு சொந்தமான  ஏ.என். 148 ரக ரஷ்ய போக்குவரத்து விமானம் மொத்தம் 71 பேருடன் புறப்பட்டது.

இந்த விமானம் புறப்பட்ட சிறிது நேரத்தில் கட்டுப்பாட்டு அறையுடனான தொடர்பு துண்டிக்கப்பட்டது. மேலும் ராடாரில் இருந்தும் விமானம் காணாமல் போயுள்ளது. இதையடுத்து விமானத்தை தேடும் பணி தொடங்க ப்பட்டது.மாஸ்கோ பகுதியில் உள்ள அர்குனோவோ கிராமத்தில் அந்த விமானம் விழுந்து நொறுங்கியதாக முதல்கட்ட தகவல்கள் வெளியாகியுள்ளன.


ஈராக்கில் தொடர் குண்டுவெடிப்பு

பாக்தாத்,

ஈராக்கில் பயங்கரவாதிகள் நடத்திய தொடர் குண்டு வெடிப்பு தாக்குதலில் ராணுவ வீரர் உள்பட 6 பேர் பலியானதாக தகவல்கள் தெரிவிக்கின்றன.ஈராக் தலைநகர் பாக்தாத்தில் ஷியா பிரிவினர் அதிகம் வாழும் பகுதிகளை குறிவைத்து பயங்கரவாதிகள் தொடர் குண்டு வெடிப்புகளை நிகழ்த்தினர்.

பாக்தாத்தின் வடக்குப் பகுதியில் உள்ள ஏடன் நகரில் பஸ் நிலையத்தில் நடந்த குண்டுவெடிப்பில் 2 பேர் உடல் சிதறி உயிர் இழந்தனர். மேலும் 6 பேர் பலத்த காயம் அடைந்தனர். அதே போல் தர்மியா என்கிற நகரில் ராணுவ வீரர்களின் அணிவகுப்பின் போது குண்டு வெடித்தது. இதில் ஒரு ராணுவ வீரர் பரிதாபமாக இறந்தார். 2 வீரர்கள் படுகாயம் அடைந்தனர். அல்-சாகா நகரில் அரசு ஊழியர் ஒருவரின் காரில் பயங்கரவாதிகள் வெடிகுண்டு வைத்தனர். இதை அறியாமல் அவர் அந்த காரில் பயணித்த போது குண்டு வெடித்து சம்பவ இடத்திலேயே உயிர் இழந்தார்.

சர்தார் நகரில் நடந்த குண்டு வெடிப்பில் 2 பேர் கொல்லப்பட்டனர். 4 பேர் படுகாயம் அடைந்தனர். அதே போல் பாக்தாத்தின் வடகிழக்குப் பகுதியில் அடுத்தடுத்து 2 பஸ்களில் குண்டு வெடித்ததில் 7 பேர் படுகாயம் அடைந்தனர்.  இந்த தொடர் குண்டு வெடிப்பு சம்பவங்களுக்கு எந்த ஒரு பயங்கரவாத அமைப்பும் உடனடியாக பொறுப்பு ஏற்கவில்லை.


அருண் விஜய்க்கு கைகொடுக்கும் பிரபாஸ்

அறிவழகன் இயக்கத்தில் அருண் விஜய் - மஹிமா நம்பியார் நடிப்பில் கடந்த ஆண்டு வெளியாகிய வரவேற்பை பெற்ற `குற்றம் 23' படத்தின் தெலுங்கு முன்னோட்டத்தை நடிகர் பிரபாஸ் வெளியிட இருப்பதாக அருண்விஜய் தெரிவித்துள்ளார்.  அறிவழகன் இயக்கத்தில் அருண் விஜய் - மஹிமா நம்பியார் நடிப்பில் கடந்த ஆண்டு வெளியாகி நல்ல வரவேற்பை பெற்ற படம் `குற்றம் 23'. மெடிக்கல் கிரைம் - திரில்லர் பாணியில் உருவாகியிருக்கும் இந்த படத்தில் அருண் விஜய் முதல்முறையாக போலீசாக நடித்திருப்பார்.

விஜயகுமார், வம்சி கிருஷ்ணா, தம்பி ராமையா, அரவிந்த் ஆகாஷ், அபிநயா  உள்ளிட்ட பலரும் நடித்துள்ள இந்த படத்தை ரெதான் - தி சினிமா பீப்பல் நிறுவனத்தின் சார்பில் இந்தெர் குமார் தயாரித்துள்ளார். விஷால் சந்திரசேகர் இசையமைத்திருக்கிறார்.  இந்த படத்தை தெலுங்கில் வெளியீடு செய்யும் பணிகள் விறுவிறுப்பாக நடைபெற்று வருகிறது. கிரைம் 23 என்ற பெயரில் தெலுங்கில் வெளியாகும் இந்த படத்தின் முன்னோட்டத்தை, நடிகர் பிரபாஸ் இன்று மாலை 5.30 மணியளவில் வெளியிட இருப்பதாக நடிகர் அருண் விஜய் அவரது டுவிட்டர் பக்கத்தில் தெரிவித்துள்ளார்.


தேடித்தேடி கிழிக்கப்படும் அழகிரி போஸ்டர்

முன்னாள் மத்திய அமைச்சர் மு.க.அழகிரி கட்சி விரோத நடவடிக்கையில் ஈடுபட்டார் என சில ஆண்டுகளுக்கு முன்பு கலைஞரால் நீக்கப்பட்டார். கலை ஞர் மறைவுக்கு பின் தன்னை கட்சியில் சேர்த்துக்கொள்ள வேண்டும்மென தனது சகோதரரும், திமுக தலைவருமான ஸ்டாலினுடன் மோதல் போக்கை கடைப்பிடித்து வருகிறார். ஸ்டாலின் தரப்பில் அழகிரியின் கோரிக்கை கண்டுக்கொள்ளாத நிலையில் தமிழகம் முழுவதும் திமுகவில் பல்வேறு காரணங்களால் ஓரம்கட்டப்பட்டவர்களை அழகிரி அணி திரட்டுகிறார்.

அதன்படி திருவண்ணாமலை மாவட்டத்தில் தண்டராம்பட்டு சேர்ந்த சரவணன் என்பவரை அமைப்பாளராக அழகிரி நியமித்துள்ளார். அவர் செப்டம்பர் 3ந்தேதி இரவு அழகிரியை வாழ்த்தியும், ஊர்வலத்துக்கு வரவேண்டி திருவண்ணாமலை மாவட்டத்தின் பல்வேறு பகுதிகளில் போஸ்டர் ஒட்டியிருந்தார்.

இது ஸ்டாலின் கோட்டை இங்கு எப்படி போஸ்டர் ஒட்டலாம் என நகரம் முழுவதிலுமுள்ள போஸ்டர்களை திமுக ந.செ கார்த்திவேல்மாறன் தரப்பு தேடித்தேடி சென்று கிழித்துவருகிறது. இது அழகிரி ஆதரவாளர்களை அதிர்ச்சியடைய வைத்துள்ளது. இதுபற்றி அழகிரிக்கு தகவல் சொல்ல அவர் அவுங்களைப்பற்றிய தகவல்களை அனுப்புங்க என்று கூறினாராம்.

நாளை அழகிரி நடத்தும் ஊர்வலத்துக்கு திருவண்ணாமலை தெற்கு மாவட்டத்தில் இருந்து 10 வேன்களில் சென்னை செல்ல முடிவு செய்துள்ளனர் அழகிரி ஆதரவாளர்கள்.


மக்களுக்கு உதவுவது தொடர்பில் கவனம் செலுத்துங்கள்.

ஜொகூர்பாரு,

புதிய மந்திரி புசார் இப்போது நியமிக்கப்பட்டு விட்ட நிலையில், மக்களுக்கு உதவுவது மற்றும் நாட்டின் பொருளாதாரத்தை மேம்படுத்துவது மீது மாநில அரசாங்கம் கவனம் செலுத்த வேண்டும் என்று ஜொகூர் ஆட்சியாளர் மேன்மை தங்கிய சுல்தான் இப்ராஹிம் இப்னி அல்மர்ஹும் சுல்தான் இஸ்கண்டார் அறிவுறுத்தியுள்ளார்.ஜொகூர் அரசாங்கம் நீண்டகாலமாக இருந்து வருகிறது. இதற்கென தனி பாரம்பரியமும் நிர்வாக முறையும் உள்ளன என்றார் சுல்தான்.

Read More: Malaysia Nanban Tamil Daily on 16.4.2019


தனது பிள்ளைகளைத்  தமிழ்ப்பள்ளியில் கல்வி கற்கவைத்து மேம்படுத்திய தமிழ்ப்பள்ளி பூவரசி நடராஜன்

“தமிழுக்கும் அமுதென்று பேர் அந்தத் தமிழ் இன்பத் தமிழ் எங்கள் உயிருக்கு நேர்” எனப் பாடி பரவசம் ஊட்டியவர் பாவேந்தர் பாரதிதாசன். தமிழ்மொ ழியை அமுதாகவும் உயிராகவும் மதித்த நமது சமூகம் வாழ்வியல் தேடல்களுக்

காக தமிழ்மொழியையே இழக்க நினைப்பதை வேதனையான விவகாரமாகவே கருத வேண்டியுள்ளது. தேசியப் பள்ளிகளில் சுமார் 70,000 மாணவர்கள், சீனப்பள்ளிகளில் ஏறக்குறைய 13,000 மாணவர்கள் என்பதை ஒட்டுமொத்த இந்திய சமூகமும் சிந்திக்க வேண்டிய விவகாரமாக உணர வேண்டும்.

திருமண வாழ்வில் ஏற்பட்ட கசப்பான சம்பவங்களை உள்வாங்கிக் கொண்டு தனது அன்புத் தாயான இராமாயி   இராஜாங்கம் துணையுடன் தனித்து நின்று எல்லா வகையான சவால்களையும் எதிர்கொண்டு தமிழ்ப்பள்ளிகளில் ஆரம்பக் கல்வியைக் கற்று தனது மூன்று பெண் செல்வங்களையும் கரை சேர்த்திருக்கும் பெருமைக்குரிய தாயாகத் திகழ்கிறார் பூவரசி நடராஜன்.

தமிழ்ப்பள்ளி ஆசிரியையான பூவரசி நடராஜன் தற்போது எமரால்டு தமிழ்ப்பள்ளியில் பணியாற்றி வரும் நிலையில் எவ்விதமான சலனமும் இல்லாமல் தனது பிள்ளைகள் தமிழ்ப்பள்ளியில் கல்வியைத் தொடங்க எடுத்த முடிவு இனிமையான பலன்களைக் கொடுத்துள்ளதாகக் கூறுகின்றார்.  பூவரசி நடராஜனின் மூத்த புதல்வி காயத்ரி கிருஷ்ணசாமி நாட்டின் தலைசிறந்த பள்ளிகளின் ஒன்றான சிம்பாங் லீமா தமிழ்ப்பள்ளியில் கல்வியைத் தொடங்கி இடைநிலைக் கல்விக்குப் பின்னர் ஆசியான் மெட்ரோபோலிட்டன் பல்கலைக்கழகத்தில் (Asean Metropolitan University) மருத்துவத் துறையில் பட்டம் பெற்றுள்ளார்.

பூவரசி நடராஜனின் இரண்டாவது வாரிசு தர்ஷினி கிருஷ்ணசாமி சிம்பாங் லீமா தமிழ்ப்பள்ளியில் (SJKT Simpang Lima) கல்வியைத் தொடங்கி உயர்கல்வியை மலாக்கா மெட்ரிகுலேசன் கல்லூரியில் முடித்து விட்டு மலேசிய பெர்லிஸ் பல்கலைக்கழகத்தில் (Universiti Perlis Malaysia - Unimep) அனைத்துலக வணிகத் துறையில் இளங்கலை பட்டம்பெற்றுள்ளார்.

தமிழ்ப்பள்ளியில் கல்வியைத் தொடர்ந்ததால் வலுவான குடும்ப உறவுகளை ஏற்படுத்துவதற்கான பண்பு நலன்களைத் தனது மூன்று பெண் பிள்ளை களும் பெற்றுள்ளதாகக் கூறும் பூவரசி நடராஜனின் மூன்றாவது வாரிசு லக்ஷ்ரிணி கிருஷ்ணசாமி, சிம்பாங் லீமா தமிழ்ப்பள்ளியில் கல்வியைத் தொடங்கி தற்போது சன்வே அனைத்துலகக் கல்லூரியில் (Sunway College) பட்டயக் கணக்காளர் துறையில் பயின்று வருகின்றார்.

தமிழ்ப்பள்ளியில் கற்பதன் வழி நல்ல பண்புகளையும் வாழ்வியலுக்குத் தேவையான மனப்பாங்கையும் பெற்று விடும் நிலையில் வாழ்வியல் சவால்க ளைச் சமாளிக்கும் திறன்கள் தானாகவே வந்து விடும் என உறுதியாகக் கூறுகின்றார் பூவரசி நடராஜன். தற்போதைய பெற்றோர்கள் தமிழ்ப்பள்ளிகளைத் தவிர்க்கும் காரணங்களைக் கண்டறிந்து நிவர்த்திக்கும் வழிவகைகளை ஆராய்ந்து தீர்வுகள் காணப்பட்டால் பிற பள்ளிகளுக்குச் செல்லும் மாணவர்களின் எண்ணிக்கையைக் குறைக்க முடியும் என்பதே பொதுவான கருத்தாகும். (-கே.ஜே)


வடகொரியா அதிபரின் சகோதரர் படுகொலை!

கோலாலம்பூர் அனைத்துலக விமான நிலையத்தில் கடந்த திங்கட்கிழமை, வட கொரிய அதி பரின் ஒன்று விட்ட மூத்த சகோதரர் கிம் ஜோங் நாம் படுகொலை செய் யப்பட்ட சம்பவம் தொடர்பில் வியட் நாமிய கடப்பிதழ் பெற்றிருந்த பெண் ஒருவர் கைது செய்யப்பட் டுள்ளார். சுமார் 20 வயதுடைய அப்பெண் நேற்று காலை 9 மணிக்கு அவ்விமான நிலையத்தின் முன்புறம் போலீசாரால் கைது செய்யப்பட்டாள் என்று போலீஸ் படை துணைத் தலைவர் டான்ஸ்ரீ நோர் ரஷிட் கூறினார். வியட்னாமிற்கு திரும்புவதற்காக அவள் விமான நிலையத்திற்கு வந்திருக்கலாம் என்று நம்பப்படுகிறது. ரகசிய கேமராவில் பதிவு செய்யப்பட்ட சந்தேகப் பேர்வழியான அந்த பெண்ணும் இந்த பெண்ணும் ஒருவரா என்று கேட்கப்பட்ட போது, அது அவள்தான் என்று நோர் ரஷிட் பதிலளித்தார். ரகசிய கேமரா பதிவிலிருந்து நாங்கள் அவரை அடையாளம் கண்டுள்ளோம். அவளை கைது செய்து, சிலாங்கூர் போலீஸ் தலைமையகத்தில் விசாரணைக்காக தடுத்து வைத்திருக்கிறோம் என்றார் அவர். திங்கட்கிழமை நிகழ்ந்த அச்சம்பவத்தில் அவள் சம்பந்தப்பட்டிருக்கலாம் என்று நாங்கள் நம்புகிறோம். அது மட்டுமின்றி, எங்கள் பிடியில் இருக்கும் அந்த பெண் உண்மையில் வியட்னாமிய பிரஜைதானா என்பதை உறுதி செய்ய வட கொரிய மற்றும் வியட்னாமிய ராஜதந்திரிகளுடன் நாங்கள் தொடர்பு கொண்டு வருகிறோம் என்றார் அவர்.


மேலும்  மூன்று அமைச்சர்கள் நியமனம் செய்யப்படவுள்ளனர் - பிரதமர் துன் டாக்டர்

கோலாலம்பூர்,

தமது தலைமையிலான 26 பேர் கொண்ட அமைச்சரவையில் மேலும் மூன்று அமைச்சர்கள் நியமனம் செய்யப்படவுள்ளனர் என்று பிரதமர் துன் டாக்டர் மகாதீர் முகமட் நேற்று தெரிவித்தார்.அவர்களின் நியமனத்துடன் மொத்தம் 29 பேர் அமைச்சரவையில் இடம்பெறுவர் என்றும் அம்மூவரும் செனட்டர்க ளாக பதவிப்பிரமாணம் எடுத்தப் பிறகே அமைச்சர்களாக முடியும் என்றும் அவர் சொன்னார்.

Read More: Malaysia Nanban Tamil Daily on 3.7.2018


பந்திங் - கிள்ளான் சாலை மரண சாலையாக மாறும் அபாயம்

பந்திங்,

கோலலங்காட் வாழ் மக்களுக்கு பிரதான சாலையாக விளங்கிவரும் பந்திங் - கிள்ளான் சாலை மட்டுமல்லாது இவ்வட்டாரத்தில் உள்ள பல சாலைகள் வாகனமோட்டிகளுக்கு மிகுந்த அசௌகரியத்தை ஏற்படுத்தும் அளவிற்கு மிக மோசமான குண்டும் குழியுமாக இருந்து வருவது குறித்து இவ்வட்டார மக்கள் தங்களின் ஆட்சேபத் தையும் அதிருப்தியையும் தெரிவித்து வருகின்றனர்.

இங்குள்ள சாலைகளில் ஏற்பட்டுள்ள குழிகளால் குறிப்பாக இரு சக்கர மோட்டார் வண்டிகளை பயன்படுத்து வோரின் உயிருக்கு உலை வைக்கும் அளவிற்கும் சேதமுற்றுள்ளதை சம்பந்தப்பட்ட தரப்பினர் கண்டும் காணாததுபோல் இருப்பதன் காரணம் புரியவில்லையென தினமும் பந்திங் - கிள்ளான் சாலையை  பயன்படுத்தி வருவோரான கோ.ரகு, க.வினோத்ராஜ், பெ.அழகேந்திரன், மூர்த்தி, ஆ.கும ரேசன், முனியன் ஆகியோர்  அதிருப்தி தெரி வித்தனர்.

தற்போது மழை காலமாக இருந்து வருவதனால் சாலைகளில் மழைநீர் நிரம்பும் வேளை எங்கு குழிகள் இருக்கிறது என தெரியாத நிலையில் வாக னங்களை செலுத்தும்போது பேராபத்தில் சிக்க நேரிடுகிறது. குறிப்பாக சாலைகளில் காணப்படும் குழிகளினால் வாகனங்களின் கீழ் பகுதி கடுமையாக சேதமுறுவதுடன் பலர் கீழே விழுந்துவிடக்கூடிய நிலை ஏற்பட்டு வருவதாக இப்பகுதியைச் சேர்ந்த இ.முனுசாமி, ஏ.முத்துவேல், பா.சோமசுந்தரம், டாக்சி யோட்டியான மோகன், பரமசிவம், ரா. பரமசிவம், மு.ராஜசேகரன் ஆகியோர்  வேதனை தெரிவித்தனர்.

Read more: Malaysia Nanban Tamil Daily on 22.1.201
8


திருவாரூர் கொடுத்த நல்லது ஒன்னு... கெட்டது ஒன்னு! -கமல்

மக்களவை பொதுத்தேர்தலில் யார் யாருடன் கூட்டணி,… யாருக்கு எத்தனை சீட்டு… என்று அரசியல் களம் தகிக்கத் தொடங்கியிருக்கும் நிலையில், கலைஞரின் கோட்டை திருவாரூரிலும், நெல்லையிலும் சினிமாத் தன்மையோடு பிரமாண்டமான செட்டுகளில் இரண்டாம் ஆண்டு தொடக்கவிழா கூட்டத்தை நடத்தி முடித்தார் கமல்.

சமீப நாட்களாக தி.மு.க.வுக்கு எதிராக தாக்குதலை அதிகப்படுத்தியிருக்கும் கமலுக்கு எதிராக தி.மு.க.வினரும் கடுமையான விமர் சனங்களை முன்வைத்துவரும் நிலையில் இந்த கூட்டங்கள் நடந்திருக்கின்றன. தி.மு.க.வை "ஊழல்பொதி' என்றார். கிராமசபை கூட்டத்தை இவர்தான் கண்டு பிடித்ததைப் போலவும், தி.மு.க. அதை காப்பியடிப்பதைப் போலவும் பேசினார். இதற்கு பதிலளித்த முரசொலி, கிராமசபை கூட்டத்தை கலைஞர் முதல மைச்சராக இருந்தபோதே நடத்தியதாகவும் அரசியல் வரலாறு தெரியாமல் கமல்ஹாசன் பேசுவதாகவும், விரக்தியின் உச்சத்திற்கு சென்று விட்ட தாகவும் கடுமையாக சாடியது. அதுமட்டுமின்றி, 2015- ஆம் ஆண்டில் கிராமசபை கூட்டங்களில் தி.மு.க. தலைவர் ஸ்டாலின் பங்கேற்ற படங்களை டுவிட்டரில் வெளியிட்டார் அவரது மகன் உதயநிதி.
இப்படிப்பட்ட நிலையில்தான் திருவாரூர் கூட்டத்துக்கு வந்தார் கமல். முன்னதாக கஜா புயலில் பாதிக்கப்பட்ட வெள்ளப்பள்ளம் மீனவ கிராமத்தைச் சேர்ந்த மீனவர்களுக்கு கமல் தனது கட்சி சார்பில் 159 வலைகள் வழங்கினார். அங்கு பேசிய அவர், "தேர்தலுக்காக நான் வரவில்லை, ஆறுதலுக்காக வந்துள்ளேன்'’என்றார்.
திருவாரூர் தெற்கு வீதியில் பொதுக்கூட்ட மேடை அமைக்கப்பட்டிருந்தது. சினிமாத் தன்மையோடு அமைக்கப்பட்டிருந்தது. மேடையி லிருந்து இறங்கி வந்து மக்களை சந்திப்பது போல் மேடையை அமைத்திருந்தனர். கூட்டத்தில் பேசிய கமல், "திருவாரூர் நல்ல தலைவர்களை கொடுத்துள்ளது. நல்லது, கெட்டது இரண்டையும் திருவாரூர் கொடுத்திருக்கிறது. குடும்ப அரசியலை கொடுத்தும் கெடுத்தும் இருக்கிறது. இதை மாற்ற வேண்டும் என்பதற்காகவே இங்கு மய்யம் கொண்டிருக்கிறோம்.

அரசியலில் எம்.ஜி.ஆர். போட்ட இலையை இரண்டாக பிரித்து இரண்டு பேர் சாப்பிட்டுக்கொண்டுள்ளனர். தேர்தலுக்கு அமைக்கப்படும் கூட்டணி மெகா கூட்டணியா என்பதை மக்கள்தான் தீர்மானிக்க வேண்டும். கஜா புயலில் விழுந்த மரங்கள் இன்னும் அகற்றப்படவில்லை. ஆனால் எலக்ட்ரிகல் மரத்தை மட்டும் நட்டிருக்கிறார்கள். கஜானா காலியாகி விட்டது என்றார்கள். திடீரென 2000 கோடி ரூபாய் எங்கிருந்து வந்தது. 60 லட்சம் தமிழ் மக்கள் வறுமைக் கோட்டுக்கு கீழே இருப்பதாக அ.தி.மு.க.வினர் சொல்கின்றனர். ஜெயலலிதாவிற்கு பிறந்தநாள் விழா நடத்து கிறவர்கள், அவரது இறந்தநாள் எது என்று கூற முடியுமா?
நாட்டின் பிரதமரை தேர்வு செய்வதில் தமிழருக்கு பங்கு வேண்டும். மக்களிடம் பணம் கேட்டு நாங்கள் கட்சி நடத்தவில்லை. நாங்கள் குதிரை வியாபாரம் செய்து கட்சி நடத்த மாட்டோம். நாங்கள் கதை எழுதவில்லை கதையின் நாயகர்களாக மக்களைச் சந்திக்கிறோம். மக்கள் நலனுக்கு குறுக்கே நிற்கும் டில்லிக்கும் நாம் செல்ல வேண்டும். அதற்கான வாய்ப்பு இப்போதைய தேர்தல் இதை தீர்மானிக்கும் உரிமை உங்களிடம் உள்ளது'' என்று பேசிச் சென்றார்.
நெல்லையிலும் பிப்ரவரி 24-ஆம் தேதி கமல் பங்கேற்ற பொதுக்கூட்டம் நடைபெற்றது. திருவாரூரைப் போலவே இங்கும் சினிமா ஷூட்டிங் நடைபெறும் செட்டைப் போல வண்ணமயமான விளக்கு ஏற்பாடுகளுடன் மேடை அமைக்கப்பட்டிருந்தது. பல்வேறு மாவட்டங்களில் இருந்து 5 ஆயிரத்துக்கும் அதிகமானோர் திரண்டிருந்தனர். இவர்களில் படித்தவர்களும் வேலையில் இருப்பவர்களும் அதிகமாக தென்பட்டனர்.
கமல் பேசுவதற்கு முன் கட்சியின் மாவட்ட மாநில பொறுப்பாளர்கள் இரண்டு நிமிடங்களே பேச அனுமதிக்கப்பட்டனர். பொதுவாக அனைவருமே கமலை "அடுத்த முதல்வரே!' என்று அழைத்தனர்.
நெல்லையில் பேசிய கமல்...
"உண்மையான மக்களாட்சி என்பதை இந்த தலைமுறையாவது கண்டுகொள்ள வேண்டும் என்பதற்காகவே, நான் கட்சியைத் தொடங்கினேன். என்னை பி.ஜே.பி.யின் "பி டீம்' என்கிறார்கள். நான் யாருக்கும் "பி டீம்' அல்ல…"ஏ டீம்.' தமிழகத்தை சுத்தமாக்க வேண்டும் என்ற என் ஆசை மனக்கோட்டை அல்ல... மக்கள் கோட்டை''’என்றார்.


இடாய் புயல் பாதிப்பால் 268 பேர் உயிரிழப்பு

ஹராரே,

ஜிம்பாப்வே நாட்டை சமீபத்தில் தாக்கிய இடாய் புயலின் பாதிப்பால் ஏற்பட்ட வெள்ளப்பெருக்கில் சிக்கி 268 பேர் உயிரிழந்தனர். கிழக்கு ஆப்பிரிக்க நாடான மொஸாம்பிக்கின் துறைமுக நகரான பெய்ராவை கடந்த மாதம் மணிக்கு 177 கிலோ மீட்டர் வேகத்தில்  இடாய் புயல் தாக்கியது. இதனால் ஏராளமான வீடுகளின் மேற்கூரைகளும்  சுற்றுச்சுவர்களும் இடிந்து விழுந்தன.

இடாய் புயலின் கோரத்தாண்டவத்துக்கு மொஸாம்பிக் நாட்டில் சுமார் 500 பேர் பலியாகினர். தெற்காப்பிரிக்காவில் உள்ள ஜிம்பாப்வே நாட்டின் கிழக்கு பகுதியையும் இந்த கோரப்புயல் பதம் பார்த்தது. புயலைத் தொடர்ந்து பெய்த கனமழையால் பல நகரங்கள் வெள்ளக்காடாக காட்சி அளிக்கின்றன. பல்வேறு பகுதிகளை இணைக்கும் முக்கிய சாலைகளை வெள்ளநீர் அடித்துச் சென்று விட்டதால் நகரங்கள் எல்லாம் தீவு கூட்டங்களாக காட்சி அளிக்கின்றன.

இதனால், வெள்ள நீருக்கு இடையில் சிக்கித் தவிக்கும் மக்களுக்கு போதுமான நிவாரணப் பொருட்களை அனுப்பி வைக்க முடியாமல் அரசு திண்டாடி வருகிறது. மழை சார்ந்த விபத்துகளில் சிக்கி உயிரிழந்த பலரது பிரேதங்களை புதைக்க முடியாத நிலை ஏற்பட்டுள்ளதால், சில இடங்களில் வெள்ளத்தில் பிணங்கள் அடித்துச் செல்லப்படுவதை காண முடிகிறது.

இந்நிலையில், இடாய் புயலால் ஏற்பட்ட மழை, வெள்ளம் சார்ந்த பேரிடர்களில் இதுவரை 268 பேர் உயிரிழந்துள்ளதாக அந்நாட்டின் தகவல் ஒலிபரப்புத்துறை அமைச்சர் மோனிகா முட்ஸ்வாங்வா நேற்று தெரிவித்துள்ளார்.


பல்கலைக்கழகத்தையே மிஞ்சும் பாலர் பள்ளி களின் கட்டணங்கள்!!

நாட்டில் உள்ள தனியார் பாலர் பள்ளி களின் கட்டணங்கள் பல்கலைக்கழகத்தையே மிஞ்சும் அளவிற்கு உள்ளது என்று மலாய் நாளேடு ஒன்றின் ஆய்வில் தெரிய வந்துள் ளன. நகர்ப்புறங்களில் வாழும் மக்கள் கல்விக்கு கொடுக்கும் முன்னுரிமை, நவீனத்துவம், வசதிகள், சுத்தம், உணவு என பல அடிப்படை காரணங்களை முன்வைத்து தங்களின் பிள்ளைகளை தனியார் பாலர் பள்ளிகளில் சேர்த்து வருகின்றனர். பெற்றோர்களின் இந்த எதிர்பார்ப்பை தெரிந்து கொண்ட தனியார் பாலர் பள்ளிகளில் நிர்வாகங்கள் தங்களின் கட்டணங்களை கட்டுக்கடங்காமல் உயர்த்தி வருகின்றன. அரசாங்க பல்கலைக் கழகங்களில் டிப்ளோமா படிப்பிற்கு மாணவர் ஒரு கல்வி யாண்டுக்கு 1300 வெள்ளி முதல் 1500 வெள்ளி வரை முன் பதிவு கட்டணத்தை செலுத்துகின்றனர். அதுவே இளங்கலை பட்டபடிப்பு என்றால் ஒரு கல்வியாண்டுக்கு மாணவர்கள் 1400 வெள்ளி முதல் 2 ஆயிரத்து 228 வெள்ளி வரை கட்டணம் செலுத்துகின்றனர். இக்கட்டணங்களை மிஞ்சும் அளவில் தான் தனியார் பாலர் பள்ளிகளில் கட்டணங்கள் உள்ளன. அந்த மலாய் நாளேடு கிள்ளான் பள்ளத்தாக்கில் மேற்கொண்ட ஆய்வில் தனியார் பாலர் பள்ளிகள் 2000 வெள்ளி வரை முன் பதிவு கட்டணங்களை பெறுகின்றன. அதே வேளையில் மாதத்திற்கு 300 வெள்ளியில் இருந்து 600 வெள்ளி வரை கட்டணம் விதிக்கின்றனர். அதாவது நகரங்களில் வாழும் பெற்றோர்கள் ஒரு பிள்ளைக்கு வருடத்திற்கு சராசரி 5 ஆயிரம் வெள்ளி வரை கட்டணங்களை செலுத்துகின்றனர் என்று அந்த ஆய்வில் தெரிய வந்துள்ளது. இவ்விவகாரம் தொடர்பில் பாலர் பள்ளிகளின் நிர்வாகங்களும் தங்களின் விளக்கங்களை கொடுத்துள்ளன. பாலர் பள்ளிகளில் பணியாற்றும் ஆசிரியர்களுக்கு குறைந்தது 1000 வெள்ளி சம்பளம் வழங்க வேண்டும். உயர் படிப்புகளை பெற்றிருக்கும் ஆசிரியர்களுக்கு கூடுதலாக சம்பளம் வழங்க வேண்டும். பாலர் பள்ளிகளின் கட்டண வாடகை, தளவாடப் பொருட்கள், உணவுகள், ஆடைகள், புத்தகம் என அனைத்தும் உயர் செலவுகளை வழங்குகிறது. இதனால் தான் கட்டணங்களும் உயர்வாக உள்ளது என்று அந்நிறுவனங்கள் விளக்கம் தந்துள்ளன. மலாய்க்கார மாணவர்களின் எண்ணிக்கையின் உயர்வால் அரசாங்க பாலர் பள்ளிகளில் இடப் பற்றாக்குறை பிரச்சினைகளை எதிர்நோக்கு வார்கள். இதனால் அவர்கள் தனியார் பாலர் பள்ளிகளை தேடிச் செல்கின்றனர். ஆனால் இந்தியர்களின் நிலை அப்படியல்ல. நாட்டில் உள்ள பல தமிழ்ப்பள்ளிகளில் பாலர் பள்ளிகளின் மாண வர்கள் எண்ணிக்கை மிகவும் குறைவாக தான் உள்ளது.இதுபோன்ற பிரச்சினைகளில் சிக்கியிருக்கும் பெற்றோர்கள் தங்களின் பிள்ளைகளை தாராளமாக தமிழ் பாலர் பள்ளிகளுக்கு அனுப்பலாம் என்பது தான் இந்திய பெற்றோர்களின் கருத்தாக உள்ளது என்பது குறிப்பிடத்தக்கது.


யாழ் விமர்சனம்

இலங்கை போரில் தமிழர்களுக்கு நடந்த கொடுமையை வெள்ளித்திரையில் எடுத்துக் காட்டு கின்ற படம்தான் யாழ். ஏறத்தாழ 2250 ஆண்டுகளுக்கு முன்பாகவே இலங்கையில் வாழ்ந்தவர்கள் தமிழர்கள் என்பதை யாழ் என்ற இசைக்கருவி மூலம் விளக்குகிறார் இயக்குநர் எம்.எஸ்.ஆனந்த்.

யாழ் என்பது தமிழ் வார்த்தை. அக்காலத்தில் வாழ்ந்த தமிழர்கள் யாழ் என்ற இசைக்கருவியின் மூலம் தேவாரம் திருவாசகத்தை உலகம் முழுவதும் பரவச் செய்தார்கள்.

அவ்வாறு பாடல்கள் மூலம் தமிழை பரப்பியதால் அவர்கள் பாணர்கள் என்று அழைக்கப்ப ட்டார்கள். யாழ் என்ற கருவியை அவர்களின் பாடல்களுக்கு கையாண்டதால் யாழ்பாணர்கள் என்று ஏனைய உலக்ததவர்களால் அழைக்கப்பட்டார்கள். அவர்கள் வாழ்ந்த நாட்டை யாழ்பாணம் என்றும் அழைக்கப்பட்டது.

அந்த யாழ்பாணம்தான் இன்றைய இலங்கை. இது வரலலாறு. இதிகாசகாலத்திலேயே லங்கேஸ்வரன் என்ற அசுரத் தமிழன் இலங்கையை ஆண்டதால் அவன் பெயராலேயே அந்த நாடு இலங்கை என்றும் அழைக்கப்பட்டது. ஆக இலங்கை தமிழர்களின் பூர்வீக நாடு என்பதை யாழ் என்ற திரைப்படம் மூலம் தெளிவாக்கியுள்ளார் இயக்குநர் ஆனந்த்.

தமிழனின் பூர்வீக நாடு எப்போது சிங்களனுக்கு சென்றது என்று தெரியவில்லை. சிங்களனால் அபகரிப்பட்ட நாடுதான் இப்போது இருக்கும் இலங்கை என்பது இதிகாசகாலத்தின்படியும் யாழ்ப்பாணர்களின் வாழ்க்கை முறையிலும் தெரிந்து கொள்ளலாம். ஆண்ட பரம்பரை மீண்டும் ஆள நினைப்பதில் என்ன தவறு?.

நாட்டை மீட்க போர்தான் முடிவு என்ற நிலைக்கு தள்ளப்பட்ட தமிழனின் இயக்கத்தால், தமிழ் மக்கள் சிங்களப்படைகளால் சீரலைக்கப்பட்ட வரலாற்றை தத்துரூபமாக எடுத்துக்காட்டுகிறார் ஆனந்த்.

சிங்கள இராணுவ அதிகாரியாக வரும் டேனியல் பாலாஜி கதாபாத்திரத்திற்கு பொருத்தமாக இருக்கிறார். அவரிடம் சிக்கிக்கொள்ளும் நீலிமா தனது நடிப்பால் தமிழ்ச்சிகள் பட்ட துயரத்தை பட்டவர்த்தனமாக காட்டியுள்ளார். அம்மாவை விட்டுப்பிரிந்த குழந்தை ரக்ஷனா படம் பார்ப்பவர்க ளின் கண்களில் நீர்துளிகளாக நிறைந்து நிற்கிறார். கன்னி வெடிகளை அப்புறப்படுத்தும் சசிகுமாரின் உணர்ச்சிகரமான நடிப்பு பாராட்டதலுக்கு உரியது.

தமிழகத்தில் புதைக்குழிக்குள் புதைந்துபோன கன்னியமிக்க தமிழ் வார்த்தைகளை, இன்னும் இலங்கைத் தமிழர்கள்தான் வாழவைத்துக் கொண்டிருக்கிறார்கள். நம் மூதாதையர்களின் மொழி வளம் எவ்வளவு செழிப்பானது என்று இலங்கைத் தமிழர்கள் மூலம்தான் தெரியவருகிறது. குழந்தைகளைக்கூட பன்மையில் அழைக்கும் பண்பு தமிழனுக்கு உரியது என்பதை இலங்கைத் தமிழர்கள் நமக்கு பாடம் நடத்துகிறார்கள்.

இனம் வாழ அதன் மொழி வாழ வேண்டும். தமிழ் மொழி இலங்கைத் தமிழரின் உதிரத்தில் ஓடிக்கொண்டிருக்கிறது என்பதை எடுத்துக் காட்டுகிற படம் யாழ்.


நடிகைகளை படுக்கைக்கு அழைக்கும் நடிகர் - நடிகை ஸ்ரீரெட்டி குற்றச்சாட்டு

நடிகை ஸ்ரீரெட்டி தெலுங்கு டைரக்டர் சேகர் கம்முலு மீது புகார் தெரிவித்ததை அடுத்து புதிதாக இன்னொரு தெலுங்கு நடிகர் பற்றியும் பேஸ்புக் பக்கத்தில் பாலியல் புகார் கூறியுள்ளது பரபரப்பை ஏற்படுத்தியுள்ளது. நடிகர்-நடிகைகளின் ஆபாச புகைப்படங்கள் மற்றும் வீடியோக்களால் தமிழ் பட உலகில் பரபரப்பை ஏற்படுத்திய சுசிலீக்ஸ் பாணியில் தெலுங்கில் நடிகை ஸ்ரீரெட்டி சமூக வலைத்தளத்தில் உருவாக்கி இருக்கும் ஸ்ரீலீக்ஸ் நடிகர்கள், இயக்குனர்களின் அந்தரங்க விஷயங்களை அம்பலப்படுத்தி தெலுங்கு பட உலகை அதிர வைத்து வருகிறது.

இதில் தெலுங்கு டைரக்டர் சேகர் கம்முலு பெயர் வெளியானது. இவர் தமிழில் நயன்தாரா நடித்த ‘நீ எங்கே என் அன்பே’ என்ற பெயரிலும், தெலுங்கில் அனாமிகா பெயரிலும் வெளியான படத்தை இயக்கியவர். கொம்முலு வச்சின சேகருடு இயக்குனர் பெண்கள் தன்னுடன் படுக்கைக்கு வர வேண்டும் என்று நினைக்கிறார். நடிகைகளிடம் வாக்குறுதி அளித்து ஏமாற்றுகிறார் என்று சேகர் கம்முலுவை பற்றி ஸ்ரீரெட்டி குறிப்பிட்டு இருந்தார். இதற்கு சேகர் கம்முலு மறுப்பு தெரிவித்ததுடன் ஸ்ரீரெட்டி மீது வழக்கு தொடரப்போவதாக எச்சரித்தார். அதற்கு பதிலடியாக ஸ்ரீரெட்டி சட்ட நடவடிக்கையை சந்திக்க தயார் அவரைப்பற்றிய ஆதாரங்கள் என்னிடம் இருக்கிறது என்று பதிலடி கொடுத்தார்.

இந்த நிலையில் புதிதாக இன்னொரு தெலுங்கு நடிகர் பற்றியும் முகநூல் பக்கத்தில் பாலியல் புகார் கூறியுள்ளார். அந்த நடிகர் சினிமாவிலும், நிஜ வாழ்க்கையிலும் இயல்பாக நடிக்க தெரிந்தவர். யாரையும் உணர்வுப்பூர்வமாக அணுகி சிக்க வைப்பார். மக்கள் முன் நாடகமாட தெரிந்தவர். மற்ற கதாநாயகர்கள் மகேஷ்பாபு, ராம்சரண், ஜூனியர் என்.டி.ஆரிடம் இருந்து நீங்கள் நிறைய கற்றுக்கொள்ள வேண்டும். தவறான நடத்தைகள் உள்ளவர். பல பெண்களை படுக்கையில் பயன்படுத்தி உள்ளார். ஒரு நாள் நிச்சயம் கடவுள் அவரை தண்டிப்பார். இவ்வாறு ஸ்ரீரெட்டி கூறியுள்ளார். எந்த நடிகரை அவர் குற்றம் சாட்டி உள்ளார் என்று தெலுங்கு பட உலகில் பரபரப்பாக விவாதிக்கப்பட்டு வருகிறது.


நேருக்கு நேர் போராட முடியாதவர்கள் வக்கற்ற வேலை செய்வதா?

சமுதாயப் பிரச்சினைகளை துணிச்சலாக முன்னெடுத்து வரும் மலேசிய நண்பனுடன் நேருக்கு நேர் நின்று போட்டியிட முடியாதவர்கள், வக்கற்ற வேலையை செய்து வருவது அவர்களின் நரித்தனத்தை காட்டுகிறது என்று பூச்சோங் முரளி தடாலடியாக கூறினார். இந்திய சமுதாயம் கடந்த 60 ஆண்டுகாலமாக பல்வேறு உரிமைகளையும் சலுகைகளையும் இழந்துள்ள வேளையில் அவற்றை மீட்டெடுக்கும் வகையில் ஒவ்வொரு நாளும் தமிழ்ப்பள்ளி பிரச்சினைகள், இந்தியர்களின் வீட்டுப்பிரச்சினைகள், உரிமைப் போராட்டங்கள் என்று பல ரூபங்களில் சமுதாயப்பிரச்சினைகளை முன்னெடுத்துவரும் முதல் நிலை பத்திரிகை என்ற முறையில் மலேசிய நண்பனின் வளர்ச்சியையும், அது செல்கின்ற பாதையையும், அது பெற்று வருகின்ற வாசகர்களின் எண்ணிக்கையையும் ஜீரணிக்க முடியாதவர்கள் கொல்லைப்புறமாக அதனை ஒடுக்க முயற்சிப்பது அவர்களின் இயலாமையையும் கையாலாகாத்தனத்தையும் காட்டுகிறது என்று முரளி கூறினார். எந்தவொரு தொழிலும் போட்டிகள் நிரம்பியது தான் அந்த போட்டியை சமாளிக்கும் ஆற்றலை பெற்று நாடு முழுவதும் எண்ணற்ற வாசகர்களை கொண்டு இருக்கும் மலேசிய நண்பனை ஒழித்து விட வேண்டும் என்ற வேட்கையில் மனப்பால் குடித்துக் கொண்டு இருப்பவர்களின் எண்ணங்கள் நிச் சயம் ஈடேறாது. காரணம் மலேசிய நண்பனின் சமுதாயப்போராட்டமே உண்மையை முன் நிறுத்தி தான்மேற்கொள்ளப்படுகிறது. வக்கற்றவர்கள், அத னுடன் மோதுவதற்கு திறமையில்லையென்றால் அதன் வெற்றியின் வழிவகைகளை கற்றுக் கொள்ள முற்பட வேண்டுமே தவிர விஷமத்தனமான பிரச் சாரங்கள் போன்ற பேடித்தனமான காரியங்களில் ஒரு போதும் ஈடுபடக்கூடாது என்று முரளி எச்சரித்தார்.


பொதுத் தேர்தலையொட்டி நெகிரியில் அதிரடி மாற்றங்கள்.

(துர்க்கா) சிரம்பான்,

நெகிரி செம்பிலான் மாநிலத்தில் வரும் 14ஆவது பொதுத் தேர்தலில் அம்னோ, மஇகா தொகுதிகளில் பெரும் மாற்றம் ஏற்படும் என பரபரப்பாக தகவல்கள் வெளியாகி உள்ளன.நேற்று பிற்பகல் 1.00 மணியளவில் சிரம்பான், விஸ்மா நெகிரியில் நடைபெற்ற மாநில ஆட்சிக் குழு கூட்டத்திற்குப் பிறகு பத்திரிகையாளர்கள் எழுதி வரும் ஆரூடங்கள் குறித்து முன்வைத்த கேள்விகளுக்கு மாநில மந்திரிபுசார் டத்தோஸ்ரீ முகமட் ஹசான் எது வேண்டு மானாலும் அதிரடியாக நடக்கலாம் எனக் கூறினார்.

Read More: Malaysia Nanban Tamil Daily on 5.4.2018


தமிழகத்தில் நடக்கும் பொம்மை ஆட்சி!

சாணக்கியன் இரட்டை இலைச் சின்னத்தை முழுவதுமாக முடக்கி, அதிமுகவை கூறுகளாக்கி, ஆட்சியை சிதறவைத்து, ரஜினியின் முதுகில் ஏறியோ அல்லது கூட் டணி அமைத்தோ, அல்லது அதிமுகவை அனுமதிக்க வைத்தோ தமிழகத்தில் தாமரையை மலரவைத்து விடவேண்டும் என்பதே பாஜக வின் இப் போதைய குறி! இரு பெரும் கூறுகளாகப் பிரிந்துகிடக்கும் அதிமுகவில் ஆளுக்காள் சேர்த்து வைத்த ஊழலில் யார் பெரியவர் என்பதில் நெருக்கடியான போட்டி நிலவும் ஊழலின் ஊற்றுக்கண்கள் எல்லாம் டில்லி தலைமைக்குப் பயந்து பாஜகவின் அடிவருடிகள் ஆகிவிட்டன. ஜெ. காலத்தில் அவரைச் சந்திப்பதற்கே தடுமாறியும், தவணை கேட்டும் தவித்த பாஜக தலைமையை இன்று தமிழகத் தலைமைகள் ஓடி ஓடிப்போய் சந் திக்கும் அவல நிலைக்குத் தள்ளப்பட்டிருக் கிறது நிலைமை. எனவே தமிழகத்தில் இப்போதும், எப் போதும் என்ன நடக்க வேண்டுமோ அதைத் தீர்மானி ப்பது டில்லி தலைமையின் அட்டவணை மட்டும்தான். தமிழக மின்சாரத்துறை அமைச்சரும், எடப்பாடியின் சம்பந்தியுமான தங்கமணி, டில்லிக்கும் தமிழக முதல்வர் தரப்பிற்குமான ஒருங்கிணைப் பாளராக செயல்படத் தொடங் கிவிட்டார். எவ்விதத்திலும் உங்களை மீறி தமிழகத்தில் எந்த செயல்பாடுகளையும் செய்யமாட்டோம் ஐயா என் பது இன்றுவரை அதிமுக எழுதிக் கொடுக்காத பாக்கி மட்டும்தான்.மத்திய அரசை அனுசரித்து நடந்தால் நல்லது என மிரட்டல் தொனியில் வெங்கய்ய நாயுடு முதல்வரை வைத்துக்கொண்டு பேசிய போதும், அமைச்சர்கள் எவ்வித எதிர்ப்பும் இல்லாமல் கைகட் டிப் பார்த்துக் கொண்டிருக்கும் புள்ளைப்பூச்சிகளாக மாறியி ருப்பது அதிமுக ஆட்சிக்கே ரொம்பவே புதிது. ஜெயலலிதா இருந்தவரை வாலாட்ட முடியாத எல்லா விவகாரங்களையும் இன்று தமிழகத் தலைமைகளின் தலையை ஆட்டவைத்தே வென்று விடுகின்றது பாஜக தலைமை. நீட் தேர்வு, மைல் கற்களில் இந்தித் திணிப்பு, விவசாயிகள் பிரச்சினை, காவேரி விவகாரம் எல்லாவற் றிலும் தமிழக அரசியல் ஆசாமிகள் சொல்கேட்கும் கிளிப்பிள்ளையாகிவிட்டார்கள். தமிழக அரசை அமைதிப் பாலைவனமாக்கிய மணல் மாஃபியா சேகர் ரெட்டியை, பாஜக தலைக்குமேல் வைத்துக் கொண்டாடியிருக்க வேண்டும். ஏனெ னில் அவரின் வாக்கு மூலத்தால் மாட்டிக்கொண்ட அதிமுக அரசின் லஞ்சம், ஊழல்கொண்ட அரசியல் பேர்வழிகள் கையும் களவுமாக பிடிக்கப்பட் டதுடன் இனி அவனின்றி அணுவும் அசையாது என்ற அளவில் மோடி அரசின் பாதங்களில் சரணமாகிவிட்டனர். காரணம் ஒவ்வொருவருடைய கறுப்புப் பணத்தின் ஒவ்வொரு ரூபாவையும் ஆதாரத்துடன் காட்டியதாம் மத்திய தலைமை. இந்த அடிப்படையில் கடுமையாக மாட்டிக்கொண்ட வரில் மிகப் பெரும் புள்ளிதான் பன்னீர்செல்வம். கடந்த சட்ட மன்றத் தேர்தலில் பன்னீர்செல் வத்தின் லாபக் கணக்குகளை கார்டனுக்குச் சொல்லி மலைக்க வைத்த சேகர் ரெட்டி, விசா ரணை அதிகாரிகளின் விழிகளை அகல விரியச் செய்திருக்கிறார். ஆஹா... எடுத்ததற்கெல்லாம் கண்ணீர் விட்டு அழுகின்ற, இடுப்பை அம்பாக வளைக்கின்ற சாது பன்னீருக்குள் இத்தனை சாதுரியமா? பொதுப்பணித்துறையில் நடந்த கோடிக்கணக்கான ஊழலில் பாஜகவின் காலைச் சுற்றிக்கொண்டிருக்கும் பாம்பாக மிகப் பெரும் பீதியில் எப்போதும் தன் தலை தப்புமா என்ற தன்னை பயமுறுத்தும் சிந்தனைகளால் சுழன்றுகொண்டிருக்கும் பன்னீரால் மத்திய அரசின் கைப்பாவையாக மட்டுமே செயல்பட முடியுமே தவிர தமிழக நலனில் எவ்வகையான விவகாரம் குறித்தும் கேள்வி எழுப்பமுடியாத சூழ்நிலை. எனவேதான் எங்கு போனா லும் ஜெயாவின் மரணத்தில் உள்ள மர்மத்தைத் தவிர வேறு எதையும் பேசத் திராணியற்ற வராக இருக்கிறார் பன்னீர். ஒரு கையில் ஓபிஎஸ், மறு கையில் ஈபிஎஸ் என இரு கைகளிலும் கயிற்றை வைத்துப் பயணிக்கும் மாட்டுவண்டியாக தமிழக அரசியலை விவரமாக, வேக மாக, விவேகமாக ஓட்டு கிறது மத்திய அரசு. இவ்விரு அர சியல் பொம்மைகளும் தங் களைத் தற்காத்துக் கொள்வதில் கடுமையாகப் போராடுகிறதே தவிர தமிழக மக்களின் நலனில், அரசியல் சார்ந்த நல்லெண்ணப்பாடுகளில் கடமை தவறுகின்றன. தெளிவாகச் சொன்னால் தமிழக மண்ணிற்கு பச்சைத் துரோகம் செய்வதை தலையாய பணியாக்கிவிட்டன. ஜெயாவின் மரணத்தை மத்திய அரசு துயரமாக பார்த்ததோ இல்லையோ, அவரின் மறைவை அரசியல் ரீதியாக ரசித்தது. அதாவது இரட்டை இலை வாடியபோது தண்ணீர் தருவதற்குப் பதில் அதைப் பிடுங்கி பத்திரமாக வீசி விட்டு அதே மண்ணில் தாம ரையை விதைத் துவிடும் விவசாய வித்தையை மிகக் கவனமாக கையாண்டது மோடி அரசு. என வேதான் சசிகலாவின் குடும்ப அர சியலால் பிசுபிசு த்திருந்த அரசியல் நாட கங்கள் பலவற்றிலும் ஆளு நர் உட்பட பலவகைப்பட்ட கதாபாத் திரங்களை பாஜக ஏற்று நடித்திருந்தது. ஆர்கே நகர்த் தேர்தலை அவசரமாக நிறுத்தவும், இரட்டை இலைச் சின்னத்தை உடனடியாக முடக்கவும் டில்லி தலைமை அதிக அளவில் தீவிரம் காட் டியதன் நோக்கமும் அது தான். அதாவது பாம்புக்கும் நோகாமல், கம்பும் உடையாமல் இரண்டையுமே கக்கத்தில் வைத்து கம்பு சுற்றப் பார்க்கும் வேலை யாக எடப்பாடி அரசையும், எதிரான பன்னீர் கட்சியையும் பதம்பார்த்து பயணிக்கிறது பாஜக அரசு. இவ்விரு தலைகளும்கூட பாஜகவுக்கு யார் அதிகமாக வக்காளத்து வாங்குவது, யார் அதிகமாக வேலைசெய்வது என்பதில் போட்டா போட்டிப்பா! ஈபிஎஸ்ஸை தட்டி விடுவது, ஓபிஎஸ்ஸை வைத்து ஈபிஎஸ்ஸைத் தட்டி கேட்பது என இரட்டை விளையாட்டு விளையாடும் மத்திய அரசின் கிடுக்குப் பிடியின் இடுக்குகளில் பாவம் ஒரு மாநிலமும், மக்களும் மாட்டித் தவிக்கிறது. திணையை விதைத்து விட்டு தேங்காயை அறுவடை செய்யமுடியுமா என்ன? பணத்துக்காக வாக்களித்து தங்கள் தலைவர்களை அடையாளப்படுத்தி விட்ட பிறகு பண நாயகத்தைத் தவிர ஜன நாயகத்தையா எதிர்பார்க்க முடியும்.? இதையெல்லாம் கவனிக்கையில் உள்ளுக்குள் ஒரு கேள்வி எழுகிறது. என்னவெனில் வந்து அரசியல் செய்தவன் முட்டாளா அல்லது வாக்களித்த நீங்கள்தான் முட்டாள்களா? முட்டாள்களை தேர்வு செய்த நீங்க எல்லாம் அறிவாளிகளாகவா இருக்கமுடியும். அல்லது அறிவாளிகள் ஒரு முட்டாளையா தேர்வு செய்து இருப்பார்கள்? இந்த கேள்வியும் ஒரு முட்டாள் தன மாகவேதான் தோணுகிறது இன்றைய தமிழக அரசியலைப் போல.


2 வது மனைவி மீது சந்தேகம் -கொலை; குழந்தைகளுடன் கணவன் போலீசில் சரண்

தேனி மாவட்டம் ஆண்டிப்பட்டி அருகே உள்ள கொண்டம நாயக்கன்பட்டி சத்யா காலனி பகுதியைச் சேர்ந்தவர் சிவமுருகன். இவர் அரசு போக்குவரத்துக்க ழகத்தில் ஓட்டுநராக வேலை பார்த்து வருகிறார். இவரது முதல் மனைவி உடல்நலக் குறைவால் இறந்து விட்டதால், 3 ஆண்டுகளுக்கு முன்னர் புள்ளக்கா பட்டி கிராமத்தைச் சேர்ந்த கல்யாணப்பிரியா என்ற பெண்ணை இரண்டாவதாக திருமணம் செய்து கொண்டார். இவர்களுக்கு ஒரு வயதிலும், இரண்டு வயதிலும் இரண்டு பெண் குழந்தைகள் உள்ளனர்.

இந்நிலையில், மனைவி கல்யாணப்பிரியாவின் நடத்தை மீது சிவமுருகனுக்கு சந்தேகம் ஏற்பட்டதால், இருவருக்கும் அடிக்கடி தகராறு ஏற்பட்டு வந்து ள்ளது. இந்நிலையில், இன்று காலை இருவருக்கும் இடையே ஏற்பட்ட வாக்குவாதம் கைகலப்பாக முற்றியுள்ளது. அப்போது ஆத்திரமடைந்த சிவ முருகன், மனைவியின் கழுத்தை கத்தியால் அறுத்துள்ளார். இதில் ரத்த வெள்ளத்தில் சரிந்த கல்யாணப்பிரியா, துடிதுடித்து இறந்தார்.

இதையடுத்து, தனது இரண்டு குழந்தைகளுடன் ஆண்டிப்பட்டி காவல்நிலையத்திற்கு சென்று சரணடைந்த சிவமுருகன், நடந்தவற்றை கூறினார். இதை யடுத்து சிவமுருகனின் வீட்டுக்குச் சென்ற போலீசார், ரத்த வெள்ளத்தில் பிணமாகிக் கிடந்த கல்யாணப்பிரியாவின் உடலை மீட்டு பிரேத பரிசோதனைக்கு அனுப்பி வைத்தனர். இரு குழந்தைகளையும், சிவமுருகனின் பெற்றோரிடம் ஒப்படைத்த காவல்துறையினர், கொலைச் சம்பவம் குறித்து வழக்குப் பதிவு செய்து விசாரணை நடத்தி வருகின்றனர்.


கடுமையான மழை, வெள்ளம் மார்ச் மாதம் வரை நீடிக்கும்.

பெட்டாலிங் ஜெயா,

கனத்த மழையும் கடுமையான வெள்ளமும் தாக்கக்கூடிய பருவ காலம் இது. எனவே, பொதுமக்கள் எச்சரிக்கையுடன் முன்கூட்டியே வெள்ளத்தடுப்பு நடவ டிக்கைகளை மேற்கொள்ள வேண்டும் என எச்சரிக்கப்பட்டுள்ளது.வடக்கு - கிழக்கு பருவ காலம் வரும் மார்ச் மாதம் வரையில் நீடிக்கும் என்று எதிர்பார்க் கப்படுகிறது. கிளந்தான், திரெங்கானு மாநிலங்களில் ஏற்கெனவே கடுமை யான மழை பெய்யத் தொடங்கி யுள்ளது என்று மலேசிய வானிலை இலாகா தலைமை இயக்குநர் அலுய் பஹாரி கூறினார்.

Read More: Malasyia Nanban Tamil Daily on 12.11.2018


ரயில் சேவை நாளை வழக்க நிலைக்கு திரும்பும்

பெட்டாலிங் ஜெயா,

பேங்க் நெகாரா - கோலா லம்பூர் நிலையங்களுக்கிடையே கடந்த வியாழன் அன்று சரக்கு ரயில் தடம் புரண்டதால் பாதிக்கப்பட்ட ரயில் சேவைகள் நாளை முதல் வழக்க நிலைக்கு திரும்பும் என்று கே.டி.எம்.பி.பெர்ஹாட் பேச்சாளர் ஒருவர் கூறினார்.தண்டவாள பழுது பார்க்கும் பணிகள் தொடர்ந்து மேற்கொள்ளப் பட்டு வருகின்றன. தற்போதைய வானிலை காரணமாக மேலும் ஒரு நாள் எங்களுக்கு தேவைப்படுகிறது.  செவ்வாய்க்கிழமை காலையில் அனைத்து ரயில் சேவைகளும் வழக்கம் போல மேற்கொள்ளப்படும் என்று எதிர்பார்ப்பதாக அவர் சொன்னார்.

கடந்த வியாழன் அன்று 12 பெட்டிகளைக் கொண்ட சரக்கு ரயில் பேங்க் நெகாரா நிலையம் அருகே தடம் புரண்டது. இதன் காரணமாக, சிகாம்புட், புத்ரா, பேங்க் நெகாரா, கோலாலம்பூர் நிலையங்களுக்கிடையே சேவைகள் பாதிக்கப்பட்டன என்பது குறிப்பிடத்தக்கது.


தொடரும் டிரம்பின் அதிரடி வேட்டை !

அமெரிக்காவில் புதிய பயணத்தடை விரைவில் அமல்படுத்தப்படும் என அமெரிக்க ஜனாதிபதி டொனால்ட் டிரம்ப் அதிரடியாக அறிவித்துள்ளார். அமெரிக்காவுக்குள் 7 நாடுகளை சேர்ந்த அகதிகள் நுழைய கூடாது என ஜனாதிபதி டிரம்ப் விதித்த தடைக்கு அமெரிக்க நீதித்துறை தற்காலிக தடை விதித்து அதிரடி தீர்ப்பளித்தது. இந்த தீர்ப்பை எதிர்த்து டிரம்ப் நிர்வாகம் மேல் முறையீடு செய்த நிலையில், டொனால்ட் டிரம்பின் முயற்சிக்கு விதிக்கப்பட்ட தடையை விலக்க அமெரிக்காவின் மேல்முறையீட்டு நீதிமன்றம் மறுப்பு தெரிவித்து உத்தரவிட்டது. இந்நிலையில் விமானப்படையில் செய்தியாளர்களை சந்தித்த டிரம்ப் கூறியதாவது, விரைவில் புதிய தடை உத்தரவு அமல்படுத்தப்படும். அனேகமாக திங்கள் அல்லது செவ்வாய்கிழமை அமல்படுத்தப்படும் என தெரிவித்துள்ளார். இதில் எந்தந்த நாடுகளை சேர்ந்த குடிமக்களுக்கு தடை விதிக்கப்படும் என அவர் குறிப்பிடவில்லை.எனினும், முன்னதாக அமல்படுத்தப்பட்ட சட்டத்தில் சிறிய மாற்றங்கள் செய்து புதிய பயணத்தடை அமல்படுத்தப்படும் என டிரம்ப் குறிப்பிட்டுள்ளார்.


பாடாங் மேஹா தோட்ட முன்னாள் தொழிலாளர்கள் குந்தியிருப்பு போராட்டம்

(ஆர். குணா)  புத்ராஜெயா

தங்களுக்கு இழைக்கப்பட்டு வரும் அநீதிகளுக்கு உரிய தீர்வு கிடைக்க வேண்டும் எனக் கோரி பாடாங் மேஹா தோட்ட முன்னாள் தொழிலாளர்கள் பிரதமர் இலாகாவின் முன் குந்தியிருப்பு போராட்டத்தில் இறங்கினர்.207 முன்னாள் பாட்டாளிகளுக்கு சேர வேண்டிய வேலை நீக்க இழப்பீட்டுத் தொகை, விரைந்து கிடைக்க பிரதமர் துறை அலுவலகம் உடனடியாக தலையிட வேண்டும் என்று போராட்டத்தில் ஈடுபட்ட முன்னாள் தொழிலாளர்கள் கேட்டு க்கொண்டனர்.

இஏசி தோட்ட நிறுவனத்தால் வேலையில் இருந்து நிறுத்தப்பட்ட 207 தோட்டப் பாட்டாளிகளுக்கு வேலை நீக்க இழப்பீட்டு தொகையான 6,529,184.96 வெள்ளியை அலமாண்டா நிறுவனத்திடம் ஒப்படைக்கப்பட்டது.இத்தொகையில் இருந்து மக்களுக்கு உரிய இழப்பீடுகள் கிடைக்கும் என மக்கள் பல ஆண்டுகள் எதிர்பார்த்துக் கொண்டிருந்தனர். இறுதியில் ஏமாற்றமே மிஞ்சியதால் அலமாண்டா நிறுவனத்திற்கு எதிராக மக்கள் உயர் நீதிமன்றத்தில் வழக்கு தொடர்ந்தனர். அவ்வழக்கில் அலமாண்டா நிறுவனம் தோல்வி கண்டது.

Read More: Malaysia Nanban News Paper on 19.12.2017


லெய்செஸ்டர் சிட்டி அதிரடி!

இங்கிலாந்து பிரிமியர் லீக் கால்பந்துப் போட்டியின் நேற்றைய ஆட்டங்களில் லெய்செஸ்டர் சிட்டி, லிவர்பூல் உட்பட பல முன்னணி அணிகள் வெற்றி பெற்றன. கிங் பவர் அரங்கில் நடைபெற்ற ஆட்டத்தில் லெய்செஸ்டர் சிட்டி அணியினர் கிறிஸ்டல் பேளஸ் அணியை சந்தித்து விளையாடினர். இதில் அதிரடி ஆட்டத்தை வெளிப்படுத்திய லெய்செஸ்டர் சிட்டி அணியினர் 3-1 என்ற கோல் கணக்கில் கிறிஸ்டல் பேளஸ் அணியை வீழ்த்தி வெற்றி பெற்றனர். லெய்செஸ்டர் சிட்டியின் வெற்றிக் கோல்களை அமட் மூசா, ஷின்சி ஓகாகி, கிறிஸ்டியன் புக் ஆகியோர் அடித்தனர். அன்பீல்ட் அரங்கில் நடைபெற்ற ஆட்டத்தில் லிவர்பூல் அணியினர் வெட்புரோம்விச் அணியை சந்தித்து விளையாடினர். விறுவிறுப்பாக நடைபெற்ற இந்த ஆட்டத்தில் லிவர்பூல் அணியினர் 2-1 என்ற கோல் கணக்கில் வெட்புரோம்விச் அணியை வீழ்த்தி வெற்றி பெற்றனர். சாடியோ மானே, பலிப்பே கோன்தின்ஹோ ஆகியோர் லிவர்பூல் அணியின் வெற்றி கோல்களை அடித்தனர். எமிரேட் அரங்கில் நடைபெற்ற ஆட்டத்தில் அர்செனல் அணியினர் கோல் எதுவும் அடிக்காமல் மிடல்ஸ்புரோ அணியுடன் சமநிலை கண்டனர். இதர ஆட்டங்களில் ஸ்ரோக் சிட்டி, வெஸ்ட்ஹாம் யுனைடெட், பெர்ன்லி ஆகிய அணிகள் வெற்றி பெற்றன. டோட்டன்ஹாம் அணியினர் கோல் எதுவும் அடிக்காமல் ஏஎப்சி போர்ன மௌத் அணியுடன் சமநிலை கண்டனர்.


வர்த்தகச் செய்திகள்


உலகின் மிகப்பெரிய சோலார் பேனல் நிலையம்!

சனத்தொகை அதிகரிப்பு மற்றும் தொழிற்சாலைகளின் அதிகரிப்பு போன்றவற்றினால் இன்று இயற்கை எரிபொருள் வளமானது மிக வேகமாக அழி வடைந்து வருகின்றது. அத்துடன் இவ் எரிபொருட்களினால் சூழல் மாசடைதலும் வெகுவாக அதிகரித்துள்ளது. இதனை குறைக்கும் நோக்கில் உலகின் பல நாடுகள் மின்சார உற்பத்தியில் சோலார் பேனல்களை பயன்படுத்துவதில் ஆர்வம் காட்டி வருகின்றது. இவற்றில் சீனாவும் விதிவிலக்கு அல்ல. உலகிலேயே மிகவும் பெரிய சோலார் மின் உற்பத்தி நிலையம் சீனாவிலேயே அமைக்கப்பட்டுள்ளது. இந்நிலையமானது 10 சதுர மைல்கள் பரப்பளவில் அமைக்கப்பட்டுள்ளதுடன், சுமார் 4 மில்லியன் வரையான சோலார் பேனல்களையும் கொண்டுள் ளது. இதன் ஊடாக 850 மெகாவாட்ஸ் மின் உற்பத்தி செய்யப்படுகின்றது. இவ்வாறு உற்பத்தி செய்யப்படும் மின்சக்தியின் ஊடாக 140,000 வீடுகள் பயன்பெற்று வருகின்றன.மேலும் இந் நிலையமானது 2013ம் ஆண்டு ஆரம்பிக்கப் பட்டு படிப்படியாக விஸ்தரிப்பு செய்யப்பட்டுள்ளது. சுமார் 103 பில்லியன் அமெரிக்க டொலர்கள் செலவில் உருவாக்கப்பட்டுள்ள குறித்த சோலார் பேனல் நிலையம் 2013ம் ஆண்டும், 2017ம் ஆண்டும் விண்வெளியிலிருந்து பார்க்கும்போது காட்சி தரும் தோற்றத்திற்கான படங்கள் தற்போது நாசா விண்வெளி ஆய்வு மையத்தினால் வெளியிடப்பட்டுள்ளது.


செவ்வாய்க்கிரகத்தில் தரை இறங்கிய இன்சைட் விண்கலம்

கலிபோர்னியா,

நாசா அனுப்பிய இன்சைட் விண்கலம் 6 மாத பயணத்திற்குப் பிறகு செவ் வாய்க்கிரகத்தில் வெற்றிகரமாக தரை இறக்கப்பட்டதற்கு அமெரிக்க அதிபர் டொனால்டு டிரம்ப் வாழ்த்து தெரிவித்தார்.அமெரிக்காவின்  நாசா விண்வெளி மையம் செவ்வாய் கிரகத்தில் மனிதர்கள் வாழ முடியுமா? என ஆய்வு மேற்கொண்டு வருகிறது.

கடந்த 1997ஆம் ஆண்டு நீர் ஆதாரத்தை கண்டறிய ‘யத்பைண்டர்’ என்ற விண் கலத்தை அனுப்பியது. 2003ஆம் ஆண்டில் ‘பீகிள் 2’ என்ற விண்கலத்தை அனுப்பி ஆய்வு மேற்கொண் டது. 2004ஆம் ஆண்டில் ‘ரோவர்’ என்ற விண் கலத்தை அனுப்பி அங்கு தரை இறங்கி நீர் உள்ளதா என ஆய்வு மேற்கொண்டு வருகிறது. இந்த நிலையில், செவ்வாய் கிரகத்தின் உள்பகுதியில் தீவிர ஆராய்ச்சி மேற்கொள்ள ‘இன்சைட்’ என்ற செயற்கைக் கோளை அனுப்பியுள்ளது.

கடந்த மே 5ஆம் தேதி அமெரிக்காவின் கலிபோர்னியாவில் இருந்து விண்ணில் செலுத்தப்பட்டது. அது 6 மாதங்களாக பயணம் மேற்கொண்டது. 50 கோடி கி.மீ. தூரம் கடுமையான பயணத்துக்குப் பிறகு இன்று இந்திய நேரப்படி அதி காலை 1.30 மணிக்கு தரை இறங்கியதும் முதல் போட் டோவை பூமிக்கு அனுப் பியது.  இந்த விண்கலம் செவ்வாய் கிரகத்தின் தட்ப வெப்ப நிலை, அதன் தன்மை குறித்து ஆய்வு மேற்கொள்ளும். அத்துடன் தண்ணீர் இருக்கிறதா என்பதையும் தீவிரமாக ஆராயும் என விஞ்ஞானிகள் தெரிவித்துள்ளனர்.


உலக பூப்பந்து அரங்கில் மலேசியா மண்ணிற்கென தனிமுத்திரை பதிப்பேன்.

பூப்பந்து அரங்கில் இந்திய வீராங்கனையாக பல சாதனைகளை படைக்க வேண்டும் என்று இளம் வீராங்கனை கிஷோனா செல்வதுரை (வயது 19) உறுதி கொண்டுள்ளார்.அனைத்துலக பூப்பந்துப் போட்டி கடந்த மே 8ஆம் தேதி முதல் 14ஆம் தேதி வரை இந்தோனே சியாவின் சுராபாயா நகரில் நடை பெற்றது. மலேசியா, ஜப்பான், சிங்கப்பூர், சீனா, தைவான், இந்தியா, இந்தோ னேசியா ஆகிய நாடுகளில் இருந்து போட்டியாளர்கள் கலந்து கொண்டனர். மலேசி யாவை பிரநிதித்து 26க்கும் மேற் பட்ட போட்டியாளர்கள் கலந்துகொண்டு தங்களின் திறனை வெளிப்படுத்தினர்.இப்போட்டியின் மகளிர் ஒற்றையர் பிரி வில் களமிறங்கிய மலேசிய வீராங்கனை கிஷோனா செல்வதுரை முதல் கட்ட போட்டிகளில் வெற்றி பெற்று மாபெரும் இறுதி யாட்டத்திற்கு முன் னேறினார். இறுதியாட்டத்தில் கிஷோனா இந்தோனேசியா வின் தேசிய வீராங்கனையான கிரிஜோரியா மாரிஸ்கா துன் ஜோங்கை சந்தித்து விளையாடினார்.இதில் அபார ஆட்டத்தை வெளிப்படுத்தின கிஷோனா 10-21, 21-16, 21-19 என்ற செட் கணக்கில் கிரிஜோரியாவை வீழ்த்தி முதல் முறை யாக அனைத்துலக அரங்கில் சாம்பியன் பட்டத்தை வென்றார். இந்தோனேசியாவின் அதன் சொந்த ரசிகர்களின் முன்னி லையில் அவர்களின் ஆட்டக்காரர்களை வீழ்த்துவது எளி தான காரியம் அல்ல.அவர்களது மண் ணில் இந்த வெற்றியை பதிவு செய்து அனைத் துலக ரீதியில் மலேசியாவுக்கு பூப்பந்து விளை யாட்டில் நற் பெயரை பெற்றுத் தந்துள்ளார் கிஷோனா செல்வதுரை. இந்தோனேசியா மண்ணில் மிகப் பெரிய சாதனையை பதிவு செய்து நாடு திரும்பிய கிஷோனா செல்வதுரை மலேசிய நண்பன் வாசகர்களுடன் தனது அனுபவங்களை பகிர்ந்து கொண்டார். என் அப்பா செல்வதுரை காவல்துறை அதிகாரி. அம்மா வளர்மதி. இருவரும் பூப்பந்து விளையாட்டில் பயிற்று நர்களாக உள்ளனர். பூப்பந்து விளையாட்டில் அவர்களுக்கு இருக்கும் நாட்டம் தான் என்னை இவ் விளையாட்டில் சாதிக்க வேண்டும் என தூண்டு கோலாக உள்ளது.4 வயதில் இருந்து பூப்பந்து விளையாடி வருகிறேன். ஜெலுபுவில் உள்ள சீனப்பள்ளியில் ஆரம்பக் கல்வியை பயின்றேன். அக்காலக்கட்டத்தில் பூப்பந்து விளை யாட்டில் வெற்றிகளை குவித்து வந்ததால் புக்கிட்ஜாலில் விளையாட்டு பள்ளியில் இணைந்து படிப்பதற்கு வாய்ப்பு கிடைத்தது. அதன் அடிப் படையில் படிவம் 1ஐ அவ்விளையாட்டு பள்ளியில் தான் தொடங்கி வெற்றி கரமாக பள்ளி படிப்பை முடிந்தேன். தற்போது முழு நேரமாக பூப் பந்து விளையாடி வருகிறேன்.புக்கிட் கியாரா தேசிய விளையாட்டு மன்றத்தில் முழு நேரமாக பயிற்சிகளை பெற்று வருகிறேன். என்னுடன் தீனா, ரூபன், சதீஸ்தரன் ஆகியோரும் பயிற்சி பெற்று வருகின்றனர். உலக பூப்பந்து தரவரிசையில் 6ஆம் இடத்தை பிடித்திருந்த சைரூல் அமார் அயூப் தான் என்னுடைய முழு நேர பயிற்சியாளர். அவர் வழங்கும் பயிற்சிகள் தான் பூப்பந்து விளையாட்டில் வெற்றிகளை குவிக்க உறுதுணையாக உள்ளது. குறிப்பாக இந்தோனேசிய வீராங்கனை கிரிஜோரியா அனைத் துலக ரீதியில் நன்கு அனுபவம் வாய்ந்த ஆட்டக்காரராக இருந்த தலாவ் அவருடன் ஈடு கொடுப்பதற்கு சற்று சிரமப்பட்டேன். எனினும் எதைப்பற்றியும் கவலைப்படாமல் துணிச்சலாக விளையாடும்படி பயிற்சியாளர் வழங்கிய உற்சாகம் தான் என்னால் கிரிஜோரியாவை வீழ்த்த முடிந்தது என்று அவர் கூறினார்.தேசிய ரீதியில் நடைபெற்ற பல போட்டிகளில் பங்கேற்று வெற்றிகளை குவித்துள்ளேன். அதே வேளையில் அனைத்துலக ரீதியில் முதல் சாம்பியன் பட்டம் இந்தோனேசிய போட்டி வழி தான் கிடைத்தது. வரும் காலத்தில் இதே போன்று பல சாதனைகளை படைக்க வேண்டும் என்பது தான் என்னுடைய மிகப் பெரிய லட்சியமாக உள்ளது. விரைவில் சீ விளையாட்டுப் போட்டி மலேசியாவில் நடைபெறவுள்ளது. பல முன்னணி ஆட்டக்காரர்கள் இருக்கும் பட்சத்தில் சீ போட்டியில் களமிறங்க எனக்கு வாய்ப்பு கிடைக்குமா என்பது எனக்கு தெரியவில்லை. இருந்த போதிலும் சீ போட்டி மலேசியாவில் நடைபெறுவதால் வாய்ப்பு கிடைக்கும் என்ற நம்பிக்கையில் தாம் உள்ளதாக கிஷோனா கூறினார்.சிறுவயது முதல் பூப்பந்து விளையாட்டில் ஈடுபட்டு வருவதால் அதில் சாதிக்க வேண்டும் என்பது தான் என்னுடைய இலக்காக உள்ளது.ஆகையால் ஏதாவது ஒரு பட்டத்தை வெல்ல வேண்டும் என்பதையெல்லாம் நான் இலக்காக கொண்டிருக்கவில்லை.அதே வேளையில் பெண்களுக்கான உலக பூப்பந்து தரவரிசை யில் முன்னணி பெற வேண்டும் என்பது என்னுடைய தூரநோக்கு திட்டமாகும் என்று அவர் செய்தியாளர்களிடம் கூறினார்.


மைக்கா ஊழல் விவகாரம்: அது எனக்குச் சேரவேண்டிய பணம். சொல்கிறார் வேள்பாரி.

கோலாலம்பூர்,

மைக்கா ஹோல் டிங்ஸ் நிறுவனம் தொடர்பில் தம் மீது சுமத்தப்பட்டிருக்கும் குற்றச்சாட்டுகள்  இழிவானவை, அற்பத்தனமானவை என்று சாடியுள்ள அதன் முன்னாள் தலைமை செயல் முறை அதிகாரி டத்தோ ஸ்ரீ எஸ். வேள்பாரி, உண்மையில் பணப்பிரச்சினையில் சிக்கியிருந்த மைக்காவிற்கு தாம் தமது சொந்த பணத்தைக் கொடுத்து உதவியதாக நேற்று வெளியிட்ட ஓர் அறிக்கையில் கூறினார்.

Read More: Malaysia Nanban Tamil Daily on 2.3.2019


கல்லில் எழுதப்படவில்லை என்றாலும்

கோலாலம்பூர், நவ. 17-
தேசிய முன்னணியின் பிரதமர் வேட்பாளர் தாமே என்பது அதன்  கூட்டுக் கட்சிகளின் இணக்கத்துடன் செய்யப்பட்ட ஒரு முடிவு என்று பராமரிப்பு அரசாங்க பிரதமர் டத்தோஸ்ரீ இஸ்மாயில் சப்ரி யாக்கோப் கூறினார். அம்னோ உச்சமன்றம் பரிந்துரைத்த முடிவு இது. அம்னோ பொதுப் பேரவை செய்த முடிவு இது. தேசிய முன்னணி உச்சமன்றத்தில் அதன் கூட்டுக் கட்சிகள் செய்த முடிவு இது.
நாட்டில் உள்ள அனைத்து டிவிஷன்கள் அடித்தட்டு அம்னோ உறுப்பினர்கள் செய்த ஏகமனதான முடிவு இது. அம்னோ தேசியத் தலைவர் ஜாஹிட் ஹமிடி கூட்டுக் கட்சித் தலைவர்களான டத்தோஸ்ரீ வீ கா சியோங், டான்ஸ்ரீ எஸ். விக்னேஸ்வரன், டான்ஸ்ரீ ஜோசப் குரூப் ஆகியோர் ஒருமனதாக செய்த முடிவு இது.
இது கல்லில் எழுதப்பட்ட எழுத்தல்ல என்றாலும் இது ஒட்டுமொத்த தேசிய முன்னணியின் முடிவு. கட்சியின் தலைவர் ஜாஹிட் ஹமிடியும் துணைத் தலைவர் டத்தோஸ்ரீ முகமட் ஹசானும் இதை வலியுறுத்தியே வருகிறார்கள் என்றார் அவர். தேசிய முன்னணிக்கு அளிக்கும் ஒவ்வொரு  ஓட்டும் ஜாஹிட் பிரதமராக வருவதற்கு  போடும் ஓட்டு என்று எதிர்க்கட்சிகள் தங்கள் பிரச்சாரத்தில் கூறி வருகின்றார்கள். மூத்த தலைவர் துன் மகாதீர் இதை பொது மேடைகளில் சொல்லி வருகிறார். பக்காத்தான் தலைவர்களும் இதனை கூறி வருகிறார்கள்.
நாங்கள் பிரதமர் வேட்பாளராக இஸ்மாயில் சப்ரியை முன்மொழிந்திருந்தாலும் இறுதி முடிவை மாமன்னரே செய்வார் என்று ஜாஹிட் ஹமிடி கூறி வருகிறார் என்பதும் குறிப்பிடத்தக்கது.


20 ஆண்டிற்குப் பிறகு ஒரே மேடையின் மகாதீர்-அன்வார்.

போர்ட்டிக்சன்,

இருபது ஆண்டுகளுக்குப் பிறகு இரு அரசியல் ஜாம்பவான்கள் ஒரே மேடையில் சந்திக்கும் வாய்ப்பை போர்ட்டி க்சன் இடைத்தேர்தல் இன்று வழங்குகிறது. இதனால் போர்ட்டிக்சன் கலகலக்கப்போகிறது என்று கூறுகிறார் டத்தோ ஸ்ரீ அன்வார் இப்ராஹிம். பிரதமர் துன் டாக்டர் மகாதீர் முகமட் திங்கட் கிழமை (இன்று) மாலையில் இங்கு வருகிறார்.

Read More: Malaysia Nanban Tamil Daily on 8.10.2018


பூமியில் வேற்று கிரகவாசிகள் விமானம்- விஞ்ஞானிகள் உறுதி

மாஸ்கோ,

ரகசியமாக பூமிக்கு வந்து சென்றது வேற்று கிரகவாசிகளின் விமானம்தான் என விஞ்ஞானிகள் 95 சதவிகிதம் உறுதியாக கூறியுள்ளனர். கடந்த 2017-ஆம் ஆண்டு டிசம்பர் மாதம் தொடக்கத்தில் பூமிக்கு அருகில்  வித்தியாசமான விண்கல் ஒன்று வந்தது. பார்ப்பதற்கு சிகரெட் வடிவில் இருக்கும் இந்த விண்கல் விஞ்ஞானிகளின் கவனத்தை ஈர்த்தது.

இது மற்ற கற்களை போலவோ எரிநட்சத்திரம் போலவோ இல்லாமல் பறக்கும் பொருள் போல இருந்தது.  அதுமட்டுமின்றி அதில் இருந்து, சிறிய சிறிய சிக்னல்களும் வந்து கொண்டு இருந்ததால், வித்தியாசமானதாகவும் காணப்பட்டது. இதனால் விஞ்ஞானிகள் அதற்கு உடனடியாக ஒமுவா என்று பெயர் வைத்தார்கள். இதன் அர்த்தம்  வெளி உலகில் இருந்து வந்த தூதுவன் என்று அர்த்தம்.

இது என்ன என்பதை அறிவதற்காக ரஷ்ய தொழிலதிபர் ஒருவர் 650 கோடி பணம் கொடுத்து ஆராய்ச்சி நடத்தி வருகிறார். ரஷ்யா மட்டுமில்லாமல் மற்ற நாடுகளைச் சேர்ந்த விஞ்ஞானிகளும் ஆராய்ச்சி நடத்தி வருகிறார்கள். அது பார்ப்பதற்கே வித்தியாசமாக இருந்ததால், இது வேற்றுகிரக விமானமாக இருக்கலாமோ என்ற சந்தேகமும் எழுந்தது. இப்படி விஞ்ஞானிகள் தொடர்ந்து ஆராய்ச்சி நடத்தி கொண்டிருந்தனர். இந்த ஆராய்ச்சிகளில் ஹார்வேர்ட் நடத்திய ஆராய்ச்சி ஒன்றில் திருப்பம் ஏற்பட்டு இருக்கிறது.

ஹார்வேர்ட் பல்கலைக்கழகத்தைச் சேர்ந்த ஷுமேல் பெய்லி தலைமையில் நடத்த ஆராய்ச்சியில், இந்த சாதனம் கண்டிப்பாக 95 சதவிகிதம் வேற்றுகிரக விமானம்தான். இதை உலகம் ஏற்றுக்கொள்ளும் நாள் விரைவில் வரும்.  ஆனால் இது ஏன் பூமியை நோக்கி வந்தது என்பதைத்தான் விரைவில் நாம் கண்டுபிடிக்க வேண்டும் என்று தெரிவிக்கப்பட்டுள்ளது.

மேலும் வேற்றுகிரக விமானம் இங்கு ஏன் வர வேண்டும். ஏற்கெனவே வேற்றுகிரகவாசிகள் குறித்து பல செய்திகள் வரும் நிலையில், அந்த விமானம் பூமியில் இருக்கும் மக்களை நோட்டமிட வந்ததா என்ற கேள்வியும் எழுந்துள்ளது.


மலேசிய சிலம்பப் போட்டியில் பினாங்கு தமிழ்ப்பள்ளி மாணவர் 9 தங்கப்பதக்கம் வென்று சாதனை

(த. மேத்தியூஸ்) பினாங்கு, மலேசிய பொது சிலம்பப் போட்டியில் பினாங்கு சிலம்ப போர்க்கலை குழுவினர் 9 தங்கப்பதக்கம் வென்று சாதனைப் படைத்துள்ளனர்.முதலாவது அனைத்துலக மலேசிய பொது சிலம்ப வெற்றியாளர் போட்டி செராஸ் பூப்பந்து அரங்கில் நடைபெற்றது. மலேசியாவை தவிர்த்து அனைத்துலக ரீதியில் இருந்தும் போட்டியாளர்கள் திரளாக இப்போட்டியில் கலந்துகொண்டு தங்களின் திறனை வெளிப்படுத் தினர். பினாங்கு மாநிலத்தை பிரதிநிதித்து 15 போட்டியாளர்களுடன் நிர்வாகி நிர்மல்ராஜ், முதலாவது பயிற்றுநர் கதிர்கேசன் ஆகியோர் கலந்து கொண் டனர். போட்டியில் பங்கேற்ற ஜூரு தமிழ்ப்பள்ளியைச் சேர்ந்த லோஷினி, கிரியான் தோட்டத் தமிழ்ப்பள்ளியைச் சேர்ந்த டர்வின் ராஜ், நிபோங் திபால் மெத டிஸ் இடைநிலைப்பள்ளியைச் சேர்ந்த இரா. உருமிலா, ஜாவி தோட்டத் தமிழ்ப்பள்ளியைச் சேர்ந்த புகழ் ஆகியோர் தங்கப்பதக்கம் வென்றனர். கிரியான் தோட்டத் தமிழ்ப்பள்ளியைச் சேர்ந்த தனுஷ், துங்கு அப்துல் ரஹ்மான் இடைநிலைப் பள்ளியைச் சேர்ந்த மதினிஸ்வரி, ஜாவி தோட்டத் தமிழ்ப் பள்ளியைச் சேர்ந்த பிரான்சிஸ், பழனியாண்டி தமிழ்ப்பள்ளியைச் சேர்ந்த தட்சயாணி ஆகியோர் வெள்ளிப்பதக்கத்தை வென்றனர். ஒரே வெண் கலப் பதக்கத்தை ஜாவி தோட்டத் தமிழ்ப்பள்ளியைச் சேர்ந்த கதிரவன் வென்றதாக பினாங்கு சிலம்ப போர்க்கலை சங்கத்தின் பயிற்றுநர் மாஸ்டர் கவிக் குமார் இரவிச்சந்திரன் கூறினார். இதனிடையே இப்போட்டியில் குறி வைத்த இலக்கின்படி மலேசிய சிலம்ப போர்க்கலை மன்றம் ஒட்டுமொத்த முதல் நிலையில் வெற்றி பெற்றது மிகுந்த மகிழ்ச்சியை அளிப்பதாக மன்றத்தின் தலைவர் கிரேன்ட் மாஸ்டர் முரளிதரன் கூறினார்.


நான் எங்கும் தப்பிச் செல்லவில்லை'- உச்சநீதிமன்றத்தில் நீதிபதி கர்ணன் புதிய மனு

நீதிபதி கர்ணன் சென்னையில் உள்ளார். அவர் எங்கும் தப்பிச் செல்லவில்லை' என்று கர்ணன் சார்பில் உச்சநீதிமன்றத்தில் தாக்கல் செய்யப்பட்டுள்ள மனு வில் குறிப்பிடப்பட்டுள்ளது. கொல்கத்தா உயர்நீதிமன்ற நீதிபதி கர்ணனை, நீதிமன்ற அவமதிப்பு வழக்கு தொடர்பாக ஆறு மாதம் சிறைத்தண்டனை விதித்து உச்ச நீதிமன்றம் உத்தர விட்டது. இதையடுத்து கொல்கத்தா காவல்துறையினர், தமிழக காவல்துறையினரின் உதவியுடன் நீதிபதி கர்ணனைத் தேடி வருகின்றனர். இருப்பினும், இதுவரை கர்ணன் இருக்கும் இடத்தை காவல்துறையினரால் கண்டுபிடிக்க முடியவில்லை. இந்த நிலையில், கைது உத்தரவைத் திரும்பப் பெறக் கோரி, நீதிபதி கர்ணன் சார்பில் உச்ச நீதிமன்றத்தில் மனு தாக்கல் செய்யப்பட்டுள்ளது. அந்த மனு வில், 'நீதிபதி கர்ணன்சென்னையில்தான் உள்ளார். அவர் எங்கும் தப்பிச் செல்லவில்லை. நீதிபதிகள் உத்தரவு தொடர்பாக குடியரசுத் தலைவரை சந்திக்க உள்ளார். அவருக்கு வழங்கப்பட்ட ஆறு மாத சிறை உத்தரவைத் திரும்பப் பெற வேண்டும்' என்று குறிப்பிடப்பட்டுள்ளது.


கதாயுதம்

விஜய்சேதுபதி, ஐஸ்வர்யா ராஜேஷ் நடித்து மாபெரும் வெற்றி பெற்ற “ரம்மி“ படத்தை இயக்கிய பாலகிருஷ்ணன். தான் இயக்கும் அடுத்த படத்திற்கு “கதாயுதம்“ என்று பெயரிட்டுள்ளனர். இந்த படத்தை ஸ்ரீ வள்ளி ஸ்டுடியோ பட நிறுவனம் மிகப் பிரமாண்டமான முறையில் தயாரிக்கிறது. ரம்மி படத்தின் வெற்றிக்குப் பிறகு இந்நிறுவனம் தாயரிக்கும் படம் இது.

ஜோக்கர் படத்தின் மூலம் சினிமா ரசிகர்கள் மத்தியில் பரபரப்பான நடிகராக கவனிக்கப்பட்டவர் குருசோமசுந்தரம்.  துருவங்கள் 16 படத்தின் மூலம் நம்பிக்கை நட்சத்திரமாக வளம் வந்தவர் ரகுமான். இந்த இருவரும் “கதாயுதம்“ படத்தில் இணைந்து நடிக்கிறார்கள். நாயகியாக இந்திய பாக்கிஸ்தான் படத்தின் நாயகி சுஷ்மா ராஜ் நடிக்கிறார். மற்றும் காளிவெங்கட், துளசி, ரமா, பாரதிகண்ணன் ஆகியோருடன் இன்னும் சில முன்னணி நட்சத்திரங்களும் நடிக்கிறார்கள். கதை, திரைக்கதை எழுதி இயக்குகிறார் பாலகிருஷ்ணன். ரம்மி படத்தின் வெற்றிக்கு பிறகு இந்த படத்தை இயக்குகிறார். தயாரிப்பு ஸ்ரீ வள்ளி ஸ்டுடியோ.

படத்தை பற்றி இயக்குனர் கூறியதாவது... வாழ்க்கையில ஒவ்வொருத்தருக்கும் ஒரு கனவு இருக்கும் அப்படி கனவுகளோடு இருக்கிற இரண்டு பேர் சந்திக்கிறதும், அவங்க கனவு நிறைவேற போராடுறதும் தான் கதை. படத்தின் முதற்கட்ட படப்பிடிப்பு புதுக்கோட்டையில் நடைபெற்றது. அடுத்தக்கட்ட படபிடிப்பு சென்னை, பொள்ளாச்சி, கேரளா போன்ற இடங்களில் நடைபெற உள்ளது என்றார் இயக்குனர் பாலகிருஷ்ணன்.


4 லாரிகளில் சென்ற ஆவணங்கள்! தேர்தல் ஆணையத்தை அதிரவைத்த சசிகலா அணி

இரட்டை இலை விவகாரத்தில் சசிகலா அணியினர் இன்று 4 லாரிகளில் கொண்டு சென்ற ஆவணங்களைத் தேர்தல் ஆணையத்தில் தாக்கல் செய்தனர். ஜெயலலிதா மறைவுக்குப் பின்னர் அதிமுக சசிகலா அணி - ஓ.பன்னீர்செல்வம் அணி என இரண்டாகப் பிரிந்தது. ஆர்.கே.நகர் இடைத்தேர்தலில் இரட்டை இலைச் சின்னம் கேட்டு இரண்டு தரப்பிலும் தேர்தல் ஆணையத்தில் முறையிடப்பட்டது. இதையடுத்து, இருஅணியினரின் வாதத்துக்குப் பின்னர் இரட்டை இலைச் சின்னத்தைத் தேர்தல் ஆணையம் முடக்கியது. மேலும், கூடுதல் ஆவணங்களைத் தாக்கல் செய்யுமாறு இரண்டு அணியினருக்கும் தேர்தல் ஆணையம் உத்தரவிட்டிருந்தது. அதன்படி இரு அணி யினரும் மாறிமாறி பிரமாணப் பத்திரம் தாக்கல் செய்து வருகின்றனர். ஏற்கெனவே சசிகலா அணியினர் மூன்று முறை பிரமாணப் பத்திரம் தாக்கல் செய்துவிட்டனர். இந்த நிலையில், 4-வது முறையாக பிரமாணப் பத்திரங்களை சசிகலா அணியினர் இன்று தேர்தல் ஆணையத்தில் தாக்கல் செய்தனர். சட்டத்துறை அமைச்சர் சி.வி.சண்முகம் இன்று நான்கு லாரிகளுடன் டெல்லியிலுள்ள தலைமைத் தேர்தல் ஆணையத்துக்குச் சென்றார். அப்போது, லாரியிலிருந்து கட்டுக்கட்டாக ஆவணங்கள் தேர்தல் ஆணைய அலுவலகத்துக்கு எடுத்துச் செல்லப்பட்டது. இதைப் பார்த்து அங்கிருந்த அலுவலர்கள் அதிர்ந்து போனார்கள். ஒரு லட்சத்து 52 ஆயிரம் பிரமாணப் பத்திரங்களை சசிகலா அணியினர் தாக்கல் செய்துள்ளனர். இதுவரை 3,10,000 பிரமாணப் பத்திரங் களை சசிகலா அணியினர் தேர்தல் ஆணையத்தில் தாக்கல் செய்துள்ளனர்.


நண்பனை குத்தி கொலைசெய்து வீட்டு வாசலில் புதைத்த நண்பர்கள்; காரைக்காலில் பரபரப்பு

இரண்டு வாலிபர்கள் சேரந்து நண்பனை கொலை செய்து வீட்டு வாசலில் புதைத்த சம்பவம் காரைக்கால் பகுதியில் பெரும் அதிர்ச்சியை உரு வாக்கியுள்ளது. காரைக்கால் புதுநகர் பகுதியை சேர்ந்தவர் ரஹ்மத்துல்லாஹ், அவரது மகன் ஹாஜாஷெரிப், இவரை சில நாட்களாக காணவில்லை, என பதறிய அவரது பெற்றோர் டவுன் காவல்நிலையத்தில் புகார் அளித்தனர். போலீசார் வழக்குபதிவு செய்து ஹாஜாஷெரிபை தேடிவந்தனர். அவரது நண்பர்களே கொலை செய்ததாக தகவல்கள் காரைக்கால் முழுவதும் கசியத் தொடங்கின.

சந்தேகத்தின் பேரில் நண்பர்களான காரைக்கால் கோவில்பத்து பகுதியை சேர்ந்த சிவநேசன் 28, ஆனந்த் 26, ஆகிய இருவரையும் அழைத்து வந்து விசாரணை நடத்தினர். விசாரணையில் சிவா, விவேக் ஆகியோருடன் சேர்த்து ஹாஜாஷெரிபை அடித்தும் கத்தியால் குத்தியும் கொலை செய்து கோட்டுச்சேரியில் உள்ள ஒரு வீட்டின் முன்பு புதைத்ததாக தெரிவித்து பகீர்கிளப்பினர்.

அவர்கள் காவல்துறை விசாரணையில் கொலை செய்தது ஏன் என்று கேட்டபோது, " கீழ்வேளூர் பகுதியை சேர்ந்தவர் செல்வா என்பவன் காரைக்கால் கோட்டுச்சேரி அருகே நந்தா நகரில் நண்பர்களுடன் தங்கி ரேடியாலஜி படித்து வருகிறான். செல்வாவும் சிவாவும் நண்பர்களாக பழகினர்.  அதனால் சிவா வும் அவரது நண்பர்களான விவேக், சிவசேனான், ஆனந்த், ஷெரீப் உள்பட நான்கு நண்பர்களும் அந்த வீட்டுக்கு அடிக்கடி சென்று மது அருந்து வதை வழக்கமாக கொண்டிருந்தனர்.

விவேக் மற்றும் ஹாஜாஷரிப் மீது காரைக்கால் பகுதியில் திருட்டு, கொள்ளை வழக்குகளும் உள்ளன. இவர்கள் இருவரும் சிறையில் இருந்தபோது இருவரில் யார் பெரியவன் என்கிற போட்டி ஏற்பட்டிருக்கிறது. இரண்டு பேரும் ஜாமீனில் வெளியே வந்ததும், வழக்கம்போல மது அருந்தும் இடத்தில் சிறையில் ஏற்பட்ட போட்டி குறித்து மற்றொரு நண்பன் சிவாவிடம் விவேக் கூறியிருக்கிறான். இதை பெரிதுபடுத்தாமல் அவனும் நம்ம நண்பன் தானே என்று விட்டு விட்டான்.

சில வாரங்களுக்கு முன்பு நந்தா நகரில் உள்ள வீட்டில் மது அருந்திக்கொண்டிருந்தனர். யார் பெரிய ஆள் என்கிற போட்டி அங்கு ஏற்பட்டு மீண்டும் பிரச்சனை ஏற்பட்டது. அப்போது சிவா ஆனந்த் உள்ளிட்டோர் அங்கிருந்து கட்டையாலும், சரமாரியாக கத்தியாலும் குத்தி கொலை செய்து புதைத்தோம்." என்று அதிர்ச்சி கரமாக கூறினர்.

இரண்ட பேரையும் போலீசார் அழைத்து சென்று உடல் புதைக்கப்பட்ட இடத்தை காட்ட செய்து, தாசில்தார் முன்னிலையில் உடல் தோண்டி எடுக்கப்பட்டு, அங்கேயே கூராய்வு செய்து செய்தனர்.இந்த சம்பவம் காரைக்கால் பகுதியில் பெரும் அதிர்ச்சி கலந்த பரபரப்பை உண்டாக்கி உள்ளது.


மக்களவை சபாநாயகர் பதவிக்கு கிட் சியாங் பொருத்தமானவர்

கோலாலம்பூர்,

ஜசெகவின் லிம் கிட் சியாங்கே மக்களவை சபாநாயகர் பதவிக்கான சிறந்த தேர்வு என்று கட்சியின் இளைஞர் பகுதி கூறியிருக்கிறது.இம்மாதிரியான ஒரு பதவியை மேற்கொள்வதற்கான அனுபவமும் அறிவுத்திறனும் அவருக்கு இருப்பதாக அந்தப் பிரிவு தெரிவித்தது.இந்தப் பதவிக்கு யார் நியமிக்கப்படுவார் என்பது மீது ஆரூடங்கள் கூறப்பட்டு வருகின்றன.

Read More: Malaysia Nanban Tamil Daily on 14.7.2018


நெகிழிப் பைக்கு விதிக்கப்படும் 20 காசு!

சிலாங்கூர் மாநிலத்தில் சுற்றுச்சூழல் பாதுகாப்பை முன்னிறுத்தி, கடந்த ஜனவரி முதல் தேதியிலிருந்து தடை செய்யப்பட்டுள்ள நெகிழிப் பையை பேரங்காடிகளில் கேட்டுப் பெறும் போது, அதற்கு விதிக்கப்படும் 20 காசு கட் டணம் யார் பைக்குள் செல்கிறது? இந்த 20 காசு விதிப்பின் பின்னணியில் என்ன நடக்கிறது என்பதில் மாநில மக் கள் மிகுந்த குழப்பத்திலும் தடுமாற்றத்திலும் இருக்கின்றனர். மதிய உணவிற்காக கடைக்குச் சென்று, ஒரு சாப்பாடு பார்சல் என்றதும் உடனே அந்த கடைக்காரர் ஒரு பிளாஸ் டிக் பையை (நெகிழிப்பை) காகிதத்தின் மீது வைத்து அதில் சாதத்தை வைக்கிறார். பிறகு, தனித்தனி பைகளில் குழம்பு, காய்கறிகள், பிறட்டல், பொறியல் என வெவ்வேறு பைகளில் கட்டிக்கொடுப்பார். தோசை வாங்கி னாலும் அப்படித்தான். கெட்டி சட்னி, காரச்சட்னி, சாம்பார் என அங்கும் பைகளின் சாம்ராஜ்யம்தான். அத்தனை பொட்டலங்களையும் வேறொரு பெரிய நெகிழிப் பையில் கட்டி நம்மிடம் கொடுப்பார் அந்த கடைக்காரர். ஆனால், அந்த பைகளுக்கு தனி சார்ஜ் கிடையாது. கடைகளிலிருந்து நாம் கொண்டு வரும் நெகிழிப் பைகள் வீட்டில் குப்பைகளை கட்டுவதற்கும் மற்றத் தேவை களுக்கும் பயன்படுகின்றன. அந்த அளவிற்கு பிளாஸ்டிக் பைகள் நமது அன்றாட வாழ்வில் ஒன்றித்து விட்டன. நாம் வீட்டிற்கோ அல்லது அலுவலகத்திற்கோ வாங்கிச் செல்ல விரும்பும் சாதாரண ஒரு சாப்பாட்டிற்கே இத் தனை பைகள் என்றால், மளிகைக்கடைகள், பேரங்காடிகள், வர்த்தக மையங்களில் பொருட்கள் வாங்கும்போது எத்தனை நெகிழிப் பைகளை பயன்படுத்த வேண்டியுள்ளது? அவை இலவசமாகக் கிடைத்தன. ஆனால், இன்று நிலைமை என்ன? பேரங்காடிகளிலும், மற்ற வர்த்தக மையங்களிலும் அந்த பைகளுக்கு 20 காசு என்றும், உணவகங்களில் பாலிஸ்திரின் பொட்டலத்திற்குப் பதிலாக பயன்படுத்தப்படும் எளிதில் மக்கிவிடக் கூடிய பொட்டலங்களுக்கு 20 முதல் 50 காசு வரையிலும் கட்டணம் விதிக்கப்படுகிறது. நாட்டின் பல்வேறு பகுதிகளில் பிளாஸ்டிக் பைகளுக்கு தடை விதிக்கப்பட்டதைத் தொடர்ந்து வாடிக்கை யாளர்களுக்கு திண்டாட்டம். கடைக்காரர்களுக்கோ கொண்டாட்டம்தான். காரணம், இதுவரை நெகிழிப் பைகளை இலவச இணைப்பாக கொடுத்து வந்த அவர்கள் அதற்கும் 20 காசு கட்டணம் விதிக்கத் தொடங்கி விட் டனர். இதற்கு பின்னணி என்ன என்று எண்ணத்தோன்றுகிறது. நாட்டின் ஒரு சில மாநிலங்களில் மட்டுமே இந்த தடை விதிப்பும், கட்டண விதிப்பும் அமலில் இருந்து வரு கிறது. குறிப்பாக, சிலாங்கூர் மாநிலம் இவ்வாண்டு தொடக்கத்தில் பாலிஸ்திரின் பொட்டலங்கள் மற்றும் நெகி ழிப் பைகளின் பயனீட்டிற்கு முழுமையாகத் தடை விதித்தது. தடை ஒரு புறமிருக்க, கடை உரிமையாளர்கள் நெகிழிப் பைகளுக்கு 20 காசு கட்டணம் வசூலிப்பது மாநில அர சாங்கத்தின் இந்நோக்கம் குறித்து கேள்வி எழுப்பியுள்ளது என்பதுதான் உண்மை. இதில் யாரோ ஒரு தரப்பு லாப மடைகின்றனர் என்றுதான் எண்ணத் தோன்றுகிறது. மலேசியாவின் மக்கள் தொகை சுமார் 3 கோடி ஆகும். நமது நெகிழிப் பைகளின் பயனீடோ ஆண்டுக்கு 5,000 கோடியாகும். இது மணிக்கு சுமார் 10 லட்சம் என்று ஆய்வுகள் காட்டுகின்றன. இதனை கருத்தில் கொண்டு, சுற்றுச்சூழலை பாதுகாக்கும் நோக்கத்தில் நெகிழிப் பைகளுக்கு தடை விதிக்கும் நடவடிக்கை நம் நாட்டில் தொடங்கப்பட்டது. தொடக்கத்தில் வாரம் ஒரு நாள் மட்டுமே இது அமலில் இருந்தது. தீபகற்ப மலேசியாவில் இதற்கான முதல் நடவடிக்கையை எடுத்தது பினாங்கு மாநிலம். 2009 ஜூலை முதல் தேதி பேரங்காடிகளிலும் வர்த்தக மையங்களிலும் இந்த ஒரு நாள் அமலாக்கத்தை பினாங்கு கடைபிடித்தது. சபாவிலும் இது அமலில் இருந்தது. பிறகு சிலாங்கூரும், சரவாவில் மிரி, சிபு ஆகிய இடங்களிலும் இது கடை பிடிக்கப்பட்டது. பினாங்கில் முதலில் ஒவ்வொரு திங்கட்கிழமையும் அமலாக்கம் செய்யப்பட்டிருந்த இந்தத் தடை, செவ்வாய், புதன்கிழமைகளுக்கும் நீட்டிக்கப்பட்டது. சிலாங்கூரில் ஆரம்பத்தில் ஒவ்வொரு சனிக்கிழமைகளிலும் நெகிழிப் பைகளுக்கு தடை விதிக்கப்பட்டிருந்தது. இப்போது அதற்கு முழுமையாகத் தடை விதித்திருக்கிறது. பசுமை திட்டத்தை கடைப்பிடிக்கும் நோக்கத்தில் இத்தடையை சிலாங்கூர் மாநில அரசாங்கம் இதனை அமல்படுத்தியிருந்தாலும் நெகிழிப் பைகளை 20 காசுக்கு விற்பனை செய்வது கண்டனக் குரலை எழுப்பியுள்ளது. நெகிழிப் பொருள்கள், குறிப்பாக நெகிழிப் பைகள் எளிதில் மக்கும் தன்மை உடையவை அல்ல. அவை முழு மையாக மக்குவதற்கு 100 ஆண்டுகள் ஆகுமாம். அவை மக்கும் தருவாயில் அவற்றை உணவென நினைத்து விலங்குகள் உட்கொள்வது உண்டு. இவை ஜீரணமாகாத நிலையில் பல விலங்குகள் மடிந்ததும் உண்டு. இப்படி நெகிழிப் பைகளால் பல்வேறு அபாயங்கள் நிலவுகின்ற சூழலில், சிலாங்கூர் மாநில அரசாங்கம் மக்கள் மத்தியில் விழிப்புணர்வை ஏற்படுத்த நடவடிக்கை எடுக்காமல், நெகிழிப் பைகளுக்கு தடை விதித்தும், அவற் றின் விற்பனையை கண்டு கொள்ளாமல் இருப்பது ஏன் என்று தெரியவில்லை.


கஞ்சாவைக் கலந்து பிஸ்கெட்டுகள் தயாரிப்பு!

கஞ்சாவைக் கலந்து பிஸ்கெட்டுகள் தயாரித்து விற்பனை செய்து வந்த ஒரு பத்திரிகையாளர், ஒரு பல்கலைக்கழக மாணவர் உள்ளிட்ட ஐவரை போலீசார் கைது செய்தனர். புக்கிட் அந்தாரா பங்சாவிலுள்ள இரண்டு வீடுகளில் போலீசார் அதிரடிச் சோதனை மேற்கொண்ட போது 24 வயது முதல் 27 வயது வரை யிலான இந்த ஐவரும் பிடிபட்டனர். மேலும் கஞ்சாவையும், தயாரித்து வைக்கப்பட்டிருந்த கஞ்சா பிஸ்கட்டுகளையும் கைப்பற்றினர். முதல் வீட்டில் நான்கு அடுக்கு கஞ்சா மற்றும் கஞ்சா பிஸ்கட்டுகளுடன் கஞ்சா பவுடரும் இருந்தது கண்டுபிடிக்கப்பட்டது என்று அம்பாங் ஜெயா மாவட் டப் போலீஸ் தலைவர் ஏஎஸ்பி ஹம்சா அலியாஸ் தெரிவித்தார். அடுத்து உடனடியாக மற்றொரு வீட்டிலும் போலீசார் சோதனை மேற்கொண்டபோது அந்த வீடு பிஸ்கட்டுகள் தயாரிக்கும் கூடமாக இருந்து வந்தது கண்டுபிடிக்கப்பட்டதாக அவர் சொன்னார். இந்த கஞ்சா பிஸ்கட்டுகள், இணையம் வழியாக விற்கப்பட்டு வந்துள்ளது. இவர்கள் தொழிலை இப்போதுதான் புதிதாக தொடங்கியுள்ளனர் என்பதும் தெரிய வந்திருக்கிறதுஎன்று ஏசிபி ஹம்சா அலியாஸ் கூறினார்.


கொடி வீரன் விமர்சனம்

பாசமலர் படத்தை தழுவி இருக்கிற நவீன பாசமலராகும் கொடிவீரன். கதாநாயகனின் அண்ணன் தங்கை பாசத்தையும், வில்லனின் அண்ணன் தங்கை பாசத்தையும் பின்னி பினைத்திருக்கிறார் இயக்குநர் முத்தையா. கதாநாயகனும் வில்லனும் பாசத்தை நோக்கி பயணிக்கும் இரு தண்டவாளங்கள்.

கொடிவீரானக வரும் சசிகுமார் குறி சொல்லும் தொழில் செய்து வருகிறார். இவரது தங்கை சனுஷா. அண்ணன் மீது தங்கையும், தங்கை மீது அண்ணனும் அளவிடமுடியாத சகோதரப் பாசத்தை காட்டுகிறார்கள். அதேபோல்தான் வில்லனான பசுபதியும் அவரது தங்கையுமான பாவனாவும் சகோதரப் பாசத்தில் திளைக்கிறார்கள். பசுபதியும் பாவனாவின் கணவரும் அடியாட்கள். தனது சகோதரியின் கணவனுக்கு ஆபத்து வந்துவிடக் கூடாது என்பதற்காக பசுபதி பாடுபடுகிறார். அதே போல் தனது தங்கையின் கணவனுக்கு அடியாட்களால் எந்தவிதமான ஆபத்தும் வந்துவிடக்கூடாது என்ப தற்காக சசிகுமாரும் தங்கையின் கணவனுக்கு காவலாக இருக்கிறார். தங்களுடைய தங்கைமார்களின் கணவன்மார்களுக்காக சசிகுமாரும் பசுபதியும் மோதிக் கொள்கிறார்கள்.

சசிகுமார் தனக்கே உரித்தான புன்புருவல் சிரிப்புடன் படம் முழுக்க வந்து கலக்குகிறார். பசுபதியும் மிரட்டல் விழிகளோடு மிரள வைக்கிறார். இருவரும் தங்கள் கதாபாத்திரத்தை உணர்ந்து நடிக்கிறார்கள். இப்படத்திற்காக பாவனா உண்மையாகவே மொட்டை அடித்து இருக்கிறார். இது அவர் கதாபாத்தி ரத்தின் மீது உள்ள பற்றுதலா? அல்லது படம் இல்லாமல் இருந்ததினால் வந்த படத்தை விடவேண்டாம் என்று மொட்டை போட்டாரா என்பது தெரிய வில்லை.

நிறைமாத கர்ப்பிணி தூக்கில் தொங்கும் போது கால்கள் உதறல் எடுக்கிறது. இந்த உதறலில் குழந்தை பிறந்து கீழே தொப்புள் கொடியுடன் விழுகிறது. இந்தக் காட்சியை ரசிகர்கள் ரசிப்பார்கள் என்று நினைப்பது தவறு. வக்கிரமாக உள்ளது. பல காலங்களுக்குப் பிறகுதான் இனிமையான பாடல்கள் அதுவும் பாடல் வரிகள் கேட்கும்படியும் உள்ளது. இசையமைப்பாளர் ரகுநத்தன் மனதில் நிற்கிறார். இதுபோன்ற கிராமிய இசையும் பாடலும் தனது படத்தில் வைத்தமைக்காக இயக்குநரை பாராட்டாமல் இருக்க முடியாது.


ஸ்ரீலங்காவில் மோதல் வெடிக்கலாம் என அச்சம் !

கொழும்பு,

ஸ்ரீலங்காவில் அரசியல் குழப்ப நிலை தொடர்வதுடன் இந்த நிலை நீடித்தால் நாட்டில் மோதல்கள் வெடிக்கலாம் என்று அச்சம் வெளியிடப்பட்டுள்ளது. இதன்படி ரணில், மைத்திரி, மகிந்த அணிகள் நாட்டில் பல பகுதிகளில்தொடர்ந்து வரும் நாட்களில் எதிர்ப்புப் பேரணிகளை நடத்த திட்டமிட்டுள்ளதாக தெரியவருகின்றது.இந்தநிலையில், நாடெங்கும் உள்ள போலீசாரை முழுமையானவிழிப்பு நிலையில் இருக்குமாறு ஜெயசுந்தர உத்தரவிட்டுள்ளார்.

சகல போலீஸ் நிலையங்களிலும், அப்பகுதியில் ஏற்படக்கூடியஎந்தவொரு அவசர சூழ்நிலையையும் சமாளிக்கக் கூடிய வகையில், நோயாளர்காவு வண்டிகள், தீயணைப்பு வாகனங்களுடன், அவசரநிலையை எதிர்கொள்ளத் தயாராக இருக்கும்படி உத்தரவிடப்பட்டுள்ளதாக, போலீஸ் ஊடகப் பேச்சாளர் ருவான் குணசேகர தெரிவித்துள்ளார்.

ஸ்ரீலங்காவின் பிரதமராக மகிந்த ராஜபக்சே நியமிக்கப்பட்டதன் பிற்பாடு நாட்டில் அரசியல் குழப்பம் நிலவிவருகின்றது. இதனைதொடர்ந்து, அதிபரின் நடவடிக்கைகளுக்கு எதிராகவும்அவரால் பிரதமராக நியமிக்கப்பட்ட மகிந்த ராஜபக்சே மற்றும் அமைச்சரவைக்கு எதிராகவும் நாடாளுமன்றத்துக்குள்ளும் உச்ச நீதிமன்றத்திலும் நடவடிக்கைககள் தீவிரப்படுத்தப்பட்டிருக்கின்றன.

இந்தநிலையில், பதவி நீக்கப்பட்ட அரசாங்கத் தரப்புக்கும்,புதிய அரசாங்கத் தரப்புக்கும் இடையில் மோதல்கள் ஏற்படலாம் என்பதாலேயே போலீசார் பாதுகாப்பு முன்னெச்சரிக்கை நடவடிக்கைகளை மேற்கொண்டுள்ளனர்.

ஸ்ரீலங்காவில் மீண்டும் ஜனநாயகத்தை நிலைநிறுத்தக் கோரி, ஐக்கிய தேசியக் கட்சி முக்கியமான நகரங்களில்பேரணிகள், கூட்டங்களை நடத்த முடிவு செய்துள்ளதுடன் நேற்றைய தினம்கண்டியில் ஒரு பாரிய கூட்டத்தை நடத்தியதுடன், தொடர்ந்தும் பல நகரங்களில் இத்தகைய பேரணிகளை நடத்த வுள்ளது. மேலும், கொழும்பில் இருந்து கதிர்காமத்துக்கும், கண்டிக்கும்பாரிய வாகனப் பேரணிகளை நடத்தவும் ஒழுங்குகள் செய்யப்பட்டு வருகின்றன.

அதேவேளை, மகிந்த தரப்பும், அடுத்தவாரம், பல்வேறுஇடங்களில் கூட்டங்களை நடத்த திட்டமிட்டுள்ளதாக அமைச்சர் தினேஸ் குணவர்த்தன தெரிவித்திருக்கின்றார்.  அரசியல் நெருக்கடிகள் தீவிரமடைந்துள்ளநிலையில், போட்டி போட்டுக்கொண்டு கூட்டங்களை நடத்தும் போது, இருதரப்புக ளும் மோதிக் கொள்ளலாம் என்பதால் போலீசார் விழிப்பு நிலையில் வைக்கப்பட்டுள்ளனர்.


புரோட்டோன் ஆண்டுதோறும் 100 கோடி வெள்ளி இழப்பை எதிர்நோக்கும்

சிரம்பான், ஜூன் 4- தேசிய வாகன தயாரிப்பு நிறுவனமான புரோட்டோன் சீரமைக்கப்படாவிட்டால் ஆண்டுதோறும் 100 கோடி வெள்ளி இழப்பை எதிர்நோக்கும் என எதிர் பார்க்கப்படுவதாக பிரதமர் டத்தோஸ்ரீ நஜீப் துன் ரசாக் கூறினார்.கடந்த ஆண்டு மாதமொன் றுக்கு 6,000 வாகனங்கள் என்ற விகிதத்தில் 72,000 வாகனங் கள் மட்டுமே விற்கப்பட்டதால் புரோ ட்டோனுக்கு 50 கோடி வெள்ளி இழப்பு ஏற்பட்டதாக அவர் குறிப்பிட்டார். 2016இல் அரசாங்கம் 150 கோடி வெள்ளி குறைந்த வட்டியிலான கடனை வழங்கி உதவியது. இவ்வாண்டு ஆய்வு மற்றும் மேம்பாட்டுத் திட்டம் போன்ற அம்சங்களுக்கு 110 கோடி வெள்ளி கூடுதலாக தேவைப் படுகிறது.இந்த நிறுவனத்தை நம்பி 60,000 பேர் இருப்பதால், புரோட் டோனை காப்பாற்ற மக்களின் பணத்தை நாம் பயன்படுத்து கிறோம். இதுவும் இன்னும் எவ்வளவு காலத்திற்கு என்று அவர் கூறினார். பாரோய் ஜெயா பள்ளி வாசலில் நடைபெற்ற நோன்பு துறக்கும் நிகழ்ச்சியில் கலந்து கொண்டு அவர் உரையாற்றினார்.


கும்பகோணத்திற்கு சுற்றுலா சென்ற மலேசியா பெண் மரணம்

கும்பகோணத்திற்கு சுற்றுலா சென்ற மலேசிய பெண் மயங்கி விழுந்து உயிரிழந்தார். இந்த சம்பவம் பற்றி கும்பகோணம் மேற்கு போலீசார் வழக்கு பதிவு செது விசாரணை நடத்தி வருகிறார்கள்.

மலேசிய நாட்டை சேர்ந்தவர் சுப்பிரமணியம். இவரின் மனைவி ஜெயந்தி (வயது 56).இவரது பூர்வீகம் தமிழ்நாடு ஆகும். கடந்த 30 ஆண்டிற்கு முன்பே மலேசியாவில் குடியுரிமை பெற்று வசித்து வருகிறார். இந்நிலையில் சுப்பிரமணியன் தன் மனைவி மற்றும் குழந்தைகள், உறவினர்கள் உட்பட 8 பேருடன் கடந்த 28-ந் தேதி சுற்றுலாவுக்காக தமிழகம் வந்தார்.

பின்னர் திருச்சி, ராமேஸ்வரம் மற்றும் கேரளா ஆகிய பகுதிகளுக்கு சுற்றுலா சென்றனர். கும்பகோணம் பகுதியில் உள்ள கோவில்களுக்கு செல்ல நேற்று மாலை வந்தனர். கும்பகோணம் நாற்சந்தியில் உள்ள ஒரு தனியார் விடுதியில் அறை எடுத்து தங்கினர்.

இந்நிலையில் நேற்று காலை விடுதி அறையில் இருந்த ஜெயந்தி திடீரென மயங்கி விழுந்தார். இதனால் அதிர்ச்சி அடைந்த உறவினர்கள் ஜெயந்தியை மீட்டு கும்பகோணம் அரசு மருத்துவமனையில் சேர்த்தனர். அங்கு அவரை பரிசோதித்த டாக்டர்கள், ஜெயந்தி ஏற்கெனவே மாரடைப்பால் இறந்து விட்ட தாக தெரிவித்தனர். இந்த சம்பவம் பற்றி கும்பகோணம் மேற்கு போலீசார் வழக்கு பதிவு செது விசாரணை நடத்தி வருகிறார்கள். மேலும் ஜெயந்தி உடலை மலேசியாவுக்கு விமானம் மூலம் கொண்டு வர நடவடிக்கை எடுத்து வருகிறார்கள்.


மன்னரை அவமதித்ததாக வழக்கு:

சமீபத்தில் காலமான தாய்லாந்தின் மன்னரை அவமதித்ததாக எழுந்த புகாரை அடுத்து பெண் ஒருவரை மன் னரின் புகைப்படத்தின் முன்பு மண்டியிட வைத்தது பரபரப்பை ஏற்படுத்தியுள்ளது. கடந்த 70 ஆண்டுகளாக தாய்லாந்தில் ஆட்சியில் இருந்தவர் காலமான மன்னர் பூமிபோள் அதுல்யதேஜ். இவர் தாய்லாந்தை ஏழ்மை நிலையில் இருந்து மீட்டு வந்தது மட்டுமின்றி பல வளர்ச்சி திட்டங்களையும் கொண்டு வந்துள்ளார். இந்த நிலையில் கடந்த வாரம் மன்னர் பூமிபோல் காலமானர். அவரது நினைவாக ஒரு மாத காலம் தாய் லாந்தில் துக்கம் அனுசரிக்க அரசு முடிவு செய்துள்ளது. சுற்றுலாவை மட்டுமே நம்பியிருக்கும் தாய்லாந்தின் பெரும்பாலான பகுதிகள் தற்போது வெறிச்சோடி காணப்படுகிறது. அங்குள்ள பொதுமக்கள் கறுப்பு உடை அணிந்து துக்கம் அனுசரித்து வருகின்றனர். இதனிடையே நீண்ட ஒரு மாத காலம் துக்கம் அனுசரிப்பதால் தங்களின் வாழ்வாதாரம் பாதிக்கப்படுவதாக பொதுமக்களிடையே முணுமுணுப்பு எழுந்துள்ளது. இது மன்னரை அவமதிக்கும் நிலைக்கு தள்ளப்பட்டுள்ளது. மன்னருக்கு மரியாதை செலுத்துவதாக கூறி தாய்லாந்த் மொத்தமும் கடை மற்றும் வணிக வளாகங்கள் அனைத்தும் மூடப்பட்டு காணப்படுவதால் வருவாய் இழப்பு ஏற்பட்டு, பொருளாதார மந்த நிலை ஏற்படும் சூழல் உருவாகியுள்ளது. இதுகாரணமாகவே பொதுமக்கள் குறித்த துக்க அனுசரிப்புக்கு எதிராக கருத்து கூற தொடங்கியுள்ளனர். இது அதிகாரிகளுக்கு தெரிய வரவே பெண் ஒருவரை கைது செய்துள்ளனர்.அவரை பொதுமக்கள் முன்னிலையில் காலமான மன்னரின் புகைப்படத்தின் முன்பு மண்டியிட வைத்து மன்னிப்பு கேட்க வைத்துள்ளனர். அது மட்டுமின்றி அவர் மீது வழக்கு பதிந்து விசாரணை மேற்கொள்ள இருப்பதாகவும் அதிகாரிகள் தெரிவித் துள்ளனர்.


முதலில் அதை நிறுத்துங்கள்! மு.க.ஸ்டாலினை ட்விட்டரில் கலாய்த்த ஹெச்.ராஜா

தி.மு.க செயல் தலைவர் மு.க.ஸ்டாலினை, பா.ஜ.க தேசிய செயலாளர் ஹெச்.ராஜா, தனது ட்விட்டர் பக்கத்தில் கலாய்த்துள்ளார். தமிழக விவசாயிகள் டெல்லியில் போராட்டம் நடத்திவந்த நிலையில், எதிர்க்கட்சித் தலைவர் மு.க.ஸ்டாலின், அனைத்துக் கட்சி கூட்டத்தைக் கூட் டினார். அப்போது, டெல்லியில் பிரதமர் மோடியை நேரில் சந்தித்து முறையிடுவதெனத் தீர்மானம் நிறைவேற்றப்பட்டது. இதைத் தொடர்ந்து, பிரதமரைச் சந்திக்க தி.மு.க தரப்பில் நேரம் கேட்கப்பட்டது. இதுநாள் வரை மு.க.ஸ்டாலினை சந்திக்க பிரதமர் நேரம் ஒதுக்கவில்லை. ஆனால், ஓ.பன்னீர்செல்வம் அணியினரைச் சந்தித்து பிரதமர் பேசினார். இந்தச் சந்திப்பு, கடும் விவாதப்பொருளாக மாறியது. இதையடுத்து, பிரதமரையும் மத்திய அரசையும் மு.க.ஸ்டாலின் கடுமையாகவிமர்சித்துவருகிறார். இந்த விமர்சனம்குறித்து பா.ஜ.க தேசிய செயலாளர் ஹெச்.ராஜா, தனது ட்விட்டர் பக்கத்தில் கலாய்த்துள்ளார். "ஸ்டாலின் பொய் பேசுவதை நிறுத்தினால், பிரதமரைச் சந்திக்க நேரம் வாங்கித்தருகிறேன். பாரதிய ஜனதாவுடன் மோதுவது, பாறையுடன் மோதுவதற்குச் சமம்; திருமாவளவன், சீமான் கலவரப் புத்தியுடன் இருக்கின்றனர்" என்று பதிவிட் டுள்ளார். இதனிடையே, நாகர்கோவிலில் இன்று செய்தியாளர்களிடம் பேசிய மத்திய இணை அமைச்சர் பொன்.ராதாகிருஷ்ணன், கால்நடைகளைக் காப்பாற்றும் பிரச்னையை மதத்துடன் ஒப்பீடு செய்யவேண்டாம். விவசாயிகளைக் காப்பாற்றவே பிரதமர் நடவடிக்கை எடுத்துள்ளார். தமிழகத்தில் மிக வேகமாக பா.ஜ.க முன்னேறி வருகிறது. கருணாநிதி அரசியலில் இல்லாத காரணத்தால், பல புதிய போராட்டங்கள் நடைபெறுகின்றன" என்று கூறியுள்ளார்.


ம.இ.கா., ம.சீ.ச. தலைவர்கள் மீது நடவடிக்கை இல்லாதது ஏன்?

புத்ராஜெயா,

மலேசிய ஊழல் தடுப்பு ஆணையம் (எம்.ஏ.சி.சி.) அம்னோ தலைவர்கள் மீது மட்டுமே ஊழல் விசாரணையை மேற்கொண்டு வரும் நிலையில், தேசிய முன்னணியின் மற்ற உறுப்பு கட்சிகளான ம.இ.கா., ம.சீ.ச. தலைவர்களை ஏன் விசாரிக்கவில்லை என்ற கேள்வி எழுந்துள்ளது. எம்.ஏ.சி.சி. நியாயமாக செயல்படவில்லை என்று பத்து பகாட் தொகுதி அம்னோ தலைவர் டத்தோ டாக்டர் முகமட் புவாட் ஸர்காஷி கூறியிருப்பதைத் தொடர்ந்து பிரதமர் துன் டாக்டர் மகாதீர் முகமட் இதற்கு பதில் அளித்துள்ளார்.

Read More: Malaysia Nanban Tamil Daily on 22.11.201
8


ஒசாமா பின்லேடனின் மகனுக்கு மறைமுகமாக திருமணம்...

அமெரிக்க படையினரால் ஒசாமா பின்லேடன் கொல்லப்பட்ட பின்னர் அல் கொய்தா பயங்கரவாத அமைப்புக்கு அய்மன் அல் ஜவாஹரி என்பவர் தலைவராக இருந்து வருகிறார். அவருக்கு அடுத்த நிலையில் ஒசாமாவின் மகன் ஹம்சா பின்லேடன்(வயது 29) பொறுப்பு வகிப்பதாக கூறப்படுகிறது.

இரட்டை கோபுர தாக்குதலின்போது அட்டா என்பவர் விமானம் ஒன்றை கடத்திச் சென்று சர்வதேச வர்த்தக மையத்தின் வடக்கு கோபுரத்தில் தாக்குதல் நடத்தியவர் என்பதால், ஹம்சாவுக்கு அட்டா மீது கூடுதல் பிரியம் இருப்பதாக சொல்லப்படுகிறது.

அமெரிக்காவின் இரட்டை கோபுர தாக்குதலில் ஈடுபட்ட முக்கிய குற்றவாளிகளில் ஒருவராக கருதப்படும் முஹம்மது அட்டாவின் மகளை இஸ்லாமிய முறைப்படி திருமணம் செய்து கொண்டுள்ளார் ஹம்சா. இந்த சடங்கானது ஆப்கானிஸ்தானில் உள்ள ஒரு கிராமத்தில் வைத்து நடந்துள்ளதாக கூறப்படுகிறது.

ஹம்சா திருமணம் செய்துள்ள மணப்பெண்ணின் பெயர் மற்றும் தகவல்கள் எதுவும் வெளியிடப்படவில்லை என்றாலும், அவர் எகிப்திய நாட்டவர் என்றும், 20 வயதுக்கு உட்பட்டவர் எனவும் தகவல் வெளியாகியுள்ளது. கடந்த 2017ஆம் ஆண்டில் அமெரிக்கா ஹம்சா பின்லேடனை சர்வதேச பயங்கர வாதிகள் பட்டியலில் சேர்த்துள்ளது குறிப்பிடத்தக்கது.